pythainlp/thai-wiki-dataset-v4 huggingface dataset:
ลีซา เดล โจกอนโด

ลีซา เดล โจกอนโด  สกุลเดิม เกราร์ดีนี (15 มิถุนายน ค.ศ. 1479 – 14 กรกฎาคม ค.ศ. 1542) เป็นหญิงสูงศักดิ์ชาวอิตาลีและเป็นสมาชิกในตระกูลเกอราร์ดีนีแห่งฟลอเรนซ์และแคว้นตอสคานา ชื่อของ "โมนาลิซา" ตั้งตามชื่อเธอ และจิตรกรรมภาพเหมือนของเธอได้รับการว่าจ้างให้วาดโดยสามีของเธอ วาดโดยเลโอนาร์โด ดา วินชีในสมัยฟื้นฟูศิลปวิทยาในอิตาลี
เรื่องราวเกี่ยวกับชีวิตเธอนั้นมีข้อมูลไม่มากนัก เธอเกิดในฟลอเรนซ์และสมรสตั้งแต่วัยรุ่นกับพ่อค้าเสื้อผ้าและผ้าไหม ซึ่งต่อมาเป็นเจ้าหน้าที่ท้องถิ่น เธอมีบุตร 5 คน และคาดว่าน่าจะมีชีวิตสะดวกสบายและเป็นชนชั้นกลางธรรมดา ลีซามีชีวิตอยู่นานกว่าสามีที่คาดว่าแก่กว่าเธอ
หลังการเสียชีวิตของลีซาร่วมศตวรรษ ภาพ "โมนาลิซา" ถือเป็นภาพเขียนที่มีชื่อเสียงมากที่สุดในโลก ใน ค.ศ. 2005 ลีซาได้รับการระบุเป็นแม่แบบในภาพเหมือนบุคคลของดา วินชีประมาณ ค.ศ. 1503 ตอกย้ำทัศนคติแบบดั้งเดิมของเธอในฐานะต้นแบบของ "โมนาลิซา" อย่างมาก
ชีวิตช่วงต้น.
ครอบครัวฟลอเรนซ์ของลีซาเก่าแก่และเป็นชนชั้นสูง แต่เมื่อเวลาผ่านไป อิทธิพลของพวกเขาก็ลดลง พวกเขามีฐานะร่ำรวยแต่ไม่ได้มั่งคั่ง และมีชีวิตอยู่ด้วยรายได้จากการทำฟาร์มในเมืองที่มีความเหลื่อมล้ำด้านความมั่งคั่งในหมู่ผู้อยู่อาศัยอย่างมาก อันตนมาริอา ดี โนลโด เกราร์ดีนี  บิดาของลีซา มาจากครอบครัวที่เคยอาศัยอยู่ในที่ดินใกล้ซานโดนาโตในปอจโจ และเพิ่งย้ายเข้ามาในเมืองไม่นานนี้ ครั้งหนึ่ง เกราร์ดีนีเคยถือครองหรือให้เช่าฟาร์ม 6 แห่งในกยันตีที่ผลิตข้าวสาลี ไวน์ และน้ำมันมะกอก และมีการเลี้ยงปศุสัตว์
ใน ค.ศ. 1465 เกราร์ดีนีสมรสกับลีซา ดี โจวันนี ฟีลิปโป เด การ์ดุชชี  และใน ค.ศ. 1473 จึงแต่งงานอีกครั้งกับกาเตรีนา ดี มาริโอตโต รูเซลไล  ทั้งคู่เสียชีวิตขณะคลอดบุตร มารดาของลีซาคือลูเกรเซีย เดล กัชเชีย  บุตรสาวของปีเอรา สปรเนลลี  และภรรยาคนที่สามของเกราร์ดีนีใน ค.ศ. 1476 ลีซาเกิดที่ฟลอเรนซ์ในวันที่ 15 มิถุนายน ค.ศ. 1479 ที่ Via Maggio แม้ว่าหลายปีที่ผ่านมาเชื่อกันว่าเธอเกิดที่วิลลา Vignamaggio นอกเขต Greve ซึ่งเป็นพื้นที่ชนบทแห่งหนึ่งของครอบครัว เธอได้รับการตั้งชื่อเป็นลีซา ซึ่งเป็นภรรยาของปู่ของเธอ ลีซาเป็นบุตรคนโตที่จากพี่น้อง 7 คน เธอมีน้องสาว 3 คน หนึ่งในนั้นมีชื่อว่า Ginevra และน้องชาย 3 คน คือ Giovangualberto, Francesco และ Noldo
คว็อน รัม

คว็อน รัม (1959 - 6 กุมภาพันธ์ 2008) เป็นขุนนาง นักเขียน นักประวัติศาสตร์ และนักชาตินิยม ซึ่งรับราชการเป็นเสนาบดีฝ่ายซ้ายซึ่งเทียบเท่ากับรองมหาเสนาบดีระหว่างรัชสมัยพระเจ้าเซโจ นามปากกาคือ โซฮันดัง 
พ่อตาของขุนพลนัมอี  และชินซูกึน
อปรรณา ทีกษิต

อปรรณา ทีกษิต (เกิดวันที่ 20 ตุลาคม ค.ศ. 1991) เธอเป็นนักแสดงหญิงชาวอเมริกัน มีชื่อเสียงจากการนำแสดงในละครโทรทัศน์เรื่อง "มหาภารตะ" โดยรับบทเป็นเจ้าหญิงอัมพิกา ต่อมาใน ค.ศ. 2018 เธอได้รับบทพระนางร็อกซานาในละครเรื่อง "โปรุส ศึกสองราชันย์"
กาลีนา ดอดอน

กาลีนา ดอดอน (เกิด 12 กุมภาพันธ์ ค.ศ. 1977) เป็นภรรยาของอิกอร์ โดดอน ประธานาธิบดีมอลโดวารวมถึงเป็นสุภาพสตรีหมายเลขหนึ่งของมอลโดวา
ประวัติ.
หลังจากที่เรียนจบเธอทำงานเป็นนักบัญชีในเดือนกันยายน ค.ศ. 1999 เธอแต่งงานกับอิกอร์ โดดอนในปีเดียวกัน โดดอนบอกว่าเป็นการส่วนตัวว่าเธอพยายามที่จะไม่ยุ่งเกี่ยวกับการเมืองทั้งในบ้านและสื่อเสมอ โดดอนเป็นสุภาพสตรีหมายเลขหนึ่งซึ่งมีส่วนเกี่ยวข้องกับองค์กรการกุศลหลายแห่งและตั้งใจที่จะให้การสนับสนุนโรงเรียนอนุบาล 100 แห่งภายในสิ้นปี 2017
ชีวิตส่วนตัว.
กาลีนากับอิกอร์ ดอดอนมีลูกทั้งหมด 3 คน คือ วัลดา นิโคลี บอร์กดัน นอกจากภาษาโรมานีแล้ว เธอสามารถพูดภาษารัสเซียและอังกฤษได้เป็นอย่างดี
อ็อม จาชี

อ็อม จาชี (? - 27 มีนาคม 1998) เป็นขันทีชาวเกาหลีในสมัยราชวงศ์โชซ็อน ได้รับใช้พระราชามาถึง 3 พระองค์คือ พระเจ้าเซจงมหาราช พระราชาลำดับที่ 4, พระเจ้ามุนจง พระราชาลำดับที่ 5 และพระเจ้าทันจง พระราชาลำดับที่ 6 โดยเฉพาะในสมัยพระเจ้าทันจง เขากลายเป็นขันทีรับใช้ใกล้ชิดที่มีอำนาจและอิทธิพลอย่างสูงในราชสำนักในตำแหน่งหัวหน้ามหาดเล็กสูงสุด ทำให้ไม่เป็นที่พอใจขององค์ชายซูยัง พระราชโอรสองค์ที่ 2 ของพระเจ้าเซจงมหาราชและพระปิตุลา (อา) ของพระเจ้าทันจงซึ่งในขณะนั้นได้ดำรงตำแหน่งเป็นมหาเสนาบดีและมีอำนาจรวมถึงอิทธิพลในราชสำนักเช่นเดียวกันทำให้เขาถูกปลดออกจากตำแหน่งหัวหน้ามหาดเล็กสูงสุดเนื่องจากมีการกล่าวหาว่าเขารับสินบนและเหล่าขันทีที่อยู่ภายใต้การบังคับบัญชาของเขามีการฉ้อราษฎร์บังหลวง
อ็อม จาชีถึงแก่กรรมเมื่อวันที่ 27 มีนาคม พ.ศ. 1998 หรือ 3 เดือนก่อนที่พระเจ้าทันจงจะถูกองค์ชายซูยังโค่นราชบัลลังก์และปราบดาภิเษกเป็น พระเจ้าเซโจ พระราชาลำดับที่ 7
และบุคลิกของ อ็อม จาชี ได้กลายเป็นแบบในการสร้าง ใต้เท้าโน ในละครซีรีส์เรื่อง บันทึกรักคิมชูซอน สุภาพบุรุษมหาขันที
เมเจอร์ลีกซอกเกอร์ ฤดูกาล 2019

เมเจอร์ลีกซอกเกอร์ ฤดูกาล 2019  เป็นการแข่งขันเมเจอร์ลีกซอกเกอร์ครั้งที่ 24 เริ่มต้นฤดูกาลในวันที่ 2 มีนาคม ค.ศ. 2018 และสิ้นสุดในวันที่ 6 ตุลาคม
ฤดูกาลทั่วไป.
รูปแบบ.
แต่ละทีมจะเล่น 34 เกม โดยเป็นเกมเหย้า 17 เกม และ เกมเยือน 17 เกม ซึ่งแต่ละทีมจะต้องพบกับคู่แข่งขันในภูมิภาคเดียวกัน 2 ครั้ง และทีมคู่แข่งขันนอกภูมิภาค 1 ครั้ง
วีระเทพ ป้อมพันธุ์

วีระเทพ ป้อมพันธุ์ (ชื่อเล่น: เตอร์; เกิดวันที่ 19 กันยายน พ.ศ. 2539) เป็นนักฟุตบอลชาวไทย เล่นในตำแหน่งกองกลาง ปัจจุบันได้ลงเล่นให้กับทรู แบงค็อก ยูไนเต็ดในไทยลีกและทีมชาติไทย
ประวัติ.
วีระเทพ ป้อมพันธ์ มีฉายาว่า "ซ้ายผ่านตลอด" ในวงการฟุตซอล โด่งดังตั้งแต่เล่นโต๊ะเล็กให้กับโรงเรียนศรีบุณยานนท์ก่อนที่จะย้ายไปโรงเรียนปทุมคงคา และเข้าศึกษาที่คณะครุศาสตร์ จุฬาลงกรณ์มหาวิทยาลัย และผันตัวมาเล่นฟุตบอลสนามใหญ่กับทีมจามจุรี ยูไนเต็ด ในศึก T3 ตั้งแต่ปี 2016-2018 ลงสนาม 64 นัด ยิง 3 ประตู กับอีก 13 แอสซิสต์ พร้อมพา จุฬาลงกรณ์มหาวิทยาลัย คว้าแชมป์ฟุตบอล ช้าง ยูแชมเปี้ยนคัพ 2018 (ลีกมหาวิทยาลัย) มาครอง
บิเบลีย บันทึกไขปริศนาแห่งร้านหนังสือ

บิเบลีย บันทึกไขปริศนาแห่งร้านหนังสือ  เป็นไลต์โนเวลญี่ปุ่นแนวสืบสวน ประพันธ์โดยเอน มิคามิและภาพประกอบโดยฮากุ โคชิจิมะ ได้รับการจัดจำหน่ายโดยมีเดียเวิร์กบุงโกะ (แอสกีมีเดียเวิร์ก) ตั้งแต่ ค.ศ. 2011 โดยมีเนื้อหาเกี่ยวกับหญิงสาวเจ้าของร้านหนังสือเก่าซึ่งพบกับเรื่องราวปริศนาที่เกี่ยวข้องกับหนังสือจากเหล่าลูกค้าของร้าน ไลต์โนเวลได้รับการตีพิมพ์กว่า 6.4 ล้านเล่มในประเทศญี่ปุ่นพร้อมได้รับการดัดแปลงเป็นมังงะและละครโทรทัศน์
เนื้อเรื่อง.
โกระ ไดสุเกะ ชายหนุ่มว่างงานและประสบปัญหาในการอ่านหนังสือได้นำหนังสือรวมผลงานของโซเซกิของคุณยายที่เสียชีวิตซึ่งมีลายเซ็นที่คาดว่าเป็นของนัตซึเมะ โซเซกิมาประเมินที่ร้านหนังสือเก่าบิเบลียโดยได้พบกับชิโนคาวะ ชิโอริโกะ เจ้าของร้านหนังสือเก่าบิเบลียซึ่งอยู่ที่โรงพยาบาล ทั้งคู่ได้มีส่วนร่วมในการวิเคราะห์ปริศนาในหนังสือรวมผลงานของโซเซกิซึ่งเกี่ยวข้องกับคุณยายของไดสุเกะจนได้ข้อสรุป ต่อมาไดสุเกะได้เข้าทำงานในร้านหนังสือเก่าบิเบลียร่วมกับชิโอริโกะซึ่งต้องเข้าไปพัวพันกับปริศนาต่าง ๆ ที่เกี่ยวข้องกับหนังสือที่ผ่านเข้ามาในชีวิตของพวกเขา
ตัวละคร.
ไดสุเกะเป็นผู้บรรยายเนื้อหาของเรื่อง ไดสุเกะประสบปัญหาในการอ่านหนังสือหลังจากที่เขาถูกยายตบหน้าจากการฝ่าฝืนคำสั่งที่ห้ามอ่านหนังสือในห้องของยายเมื่อยังเป็นเด็กและส่งผลให้เขามี "สภาพร่างกาย" ที่ต้องทรมานแม้ว่าเขาอยากที่จะอ่านหนังสือก็ตาม หลังจากเรียนจบมหาวิทยาลัยไดสุเกะหางานทำไม่ได้และอาศัยอยู่กับแม่ของเขาซึ่งเธอเรียกเขาว่า "ปลิงสุเกะ" หลังการเสียชีวิตของคุณยายเขาได้นำหนังสือ "รวมผลงานของโซเซกิ" มาประเมินราคาที่ร้านหนังสือเก่าบิเบลียและได้งานที่ร้านหลังจากการคลี่คลายปริศนาโดยชิโอริโกะ
ชิโอริโกะเป็นเจ้าของร้านหนังสือเก่าบิเบลียผู้ขี้อายแต่มีความรู้มากเกี่ยวกับหนังสือ เธอได้รับสืบทอดร้านจากคุณพ่อที่เสียชีวิตและประสบความสำเร็จในอาชีพ ในช่วงต้นของไลต์โนเวลเธออยู่ในโรงพยาบาลจากการทำร้ายของผู้ที่ต้องการแย่งชิงหนังสือ "บั้นปลาย" ของดาไซ โอซามุที่อยู่ในการครอบครองของเธอ ภายหลังจากการคลี่คลายปริศนาของหนังสือ "รวมผลงานของโซเซกิ" เธอได้ชวนให้ไดสุเกะเข้ามาเป็นพนักงานของร้าน
กระแสตอบรับ.
ในเดือนธันวาคม ค.ศ. 2014 ไลต์โนเวลได้รับการตีพิมพ์มากกว่า 6 ล้านเล่ม และได้รับการเสนอชื่อเข้าชิงรางวัลนักเขียนแนวรหัสคดีแห่งประเทศญี่ปุ่นใน ค.ศ. 2012 และได้รับการผลิตเป็นมังงะและละครโทรทัศน์ ในเดือนธันวาคม ค.ศ. 2017 ไลต์โนเวลได้รับการประกาศว่าสร้างเป็นภาพยนตร์คนแสดงและอนิเมะ
ชาวบัลติ

บัลติ เป็นกลุ่มชาติพันธุ์ซึ่งเป็นลูกผสมระหว่างชาวทิเบตกับชาวดาร์ด อาศัยในภูมิภาคกิลกิต-บัลติสถานของประเทศปากีสถาน และเมืองการ์คิล พบเป็นกลุ่มน้อย ๆ ในเมืองเลห์ ประเทศอินเดีย และพบกระจายอยู่ตามหัวเมืองหลักของประเทศปากีสถาน เป็นต้นว่า ลาฮอร์ การาจี อิสลามาบาด และราวัลปินดี
ภาษา.
ภาษาบัลติจัดอยู่ในตระกูลภาษาทิเบต จากการศึกษาของรีด (1934) พบว่าเป็นสำเนียงหนึ่งของภาษาลาดัก ขณะที่ Tournadre (2005) พบว่าเป็นภาษาพี่น้องกับลาดัก
ศาสนา.
เดิมชาวบัลตินับถือลัทธิบอนและศาสนาพุทธแบบทิเบต ในเวลาต่อมาศาสนาอิสลามได้เข้ามาเผยแผ่แถบบัลติสถานผ่านนักบวชซูฟี หนึ่งในนั้นคือ อามีร์ กาบีร์ ซัยยิด อะลี ฮามาดานี  ซึ่งเคยมาเผยแผ่ช่วงสตวรรษที่ 15 จนกลายเป็นผู้ทรงอิทธิพล กระนั้นบัลติยังคงคติวัฒนธรรมก่อนอิสลามจากลัทธิบอนและพุทธแบบทิเบตไว้หลายอย่างจนมีลักษณะเฉพาะ เช่น การฉลุลวดลายสวัสดิกะอันเป็นสัญลักษณ์แห่งมงคล พบได้ตามมัสยิดเก่า และมีพิธีกรรมแสดงความเคารพต่อเทพลา  และลู  ซึ่งเป็นเทพเจ้าในลัทธิบอน ตามความเชื่อในหมู่บ้าน
ชาวบัลติให้ความสำคัญต่อการชุมนุมในมัสยิดหรือคานกะฮ์  โดยคานกะฮ์จะเป็นสถานที่ฝึกอบรมธรรมจริยา มีมาตั้งแต่ยุคแรกเริ่มที่มีธรรมิกชนเข้ามาเผยแผ่ศาสนาในภูมิภาค นักเรียนจะได้รับการการขัดเกลาและอบรม (ตัซกียะฮ์) ผ่านกิจกรรมต่าง ๆ (การทำสมาธิและเพ่งพินิจ) ภายใต้การดูแลจากผู้ที่ผ่านการอบรมจนบรรลุแล้ว
มัสยิดในบัลติสถานส่วนใหญ่จะก่อสร้างด้วยสถาปัตยกรรมแบบทิเบต หลายแห่งสร้างด้วยไม้และประดับตกแต่งด้วยศิลปะอย่างโมกุลดั้งเดิม พบได้ในลาดักและการ์คิล ชาวมุสลิมทุกคนจะอดอาหารช่วงเดือนรอมฎอนและจะมีการเฉลิมฉลองหลังการละศีลอด
ปัจจุบันชาวบัลติส่วนใหญ่นับถือศาสนาอิสลาม แบ่งเป็นนิกายชีอะฮ์ร้อยละ 60, นิกายนูร์บัคชีอะฮ์ร้อยละ 30 และนิกายซุนนีร้อยละ 10 และมีชาวบัลติที่อาศัยแถบหุบเขาคาร์มังและการ์คิลตะวันตกยังนับถือลัทธิบอนและศาสนาพุทธราว 3,000 คน
โกปาเดลเรย์ รอบชิงชนะเลิศ 2019

โกปาเดลเรย์ รอบชิงชนะเลิศปี 2019 เป็นการแข่งขันฟุตบอลนัดเมื่อวันที่ 25 พฤษภาคม พ.ศ. 2562 (ค.ศ. 2019) เพื่อตัดสินหาผู้ชนะของโกปาเดลเรย์ ฤดูกาล 2018–19 ถือเป็นครั้งที่ 117 ของโกปาเดลเรย์ ครั้งนี้จัดขึ้นที่สนามกีฬาเบนิโต บิยามาริน ในเซบิยา ระหว่างบาร์เซโลนากับบาเลนเซีย
บาเลนเซียชนะในรอบชิงชนะเลิศด้วยสกอร์ 2–1, ทำให้พวกเขาได้แชมป์ำสำเร็จเป็นสมัยที่ 8 โดยรวมและเป็นครั้งแรกนับตั้งแต่ 2008. 
ภูมิหลัง.
บาร์เซโลนาเข้าร่วมในนัดชิงชนะเลิศโกปาเดลเรย์ของพวกเขาเป็นครั้งที่ 41 ขยายสถิติการแข่งขัน และมีสถิติชนะเป็นการบันทึกก่อนในรอบ 30 ปี พวกเขาเป็นแชมป์เก่า ชนะเซบิยา 5–0 ในรอบชิงชนะเลิศ ค.ศ. 2018 นัดนี้เป็นรอบชิงชนะเลิศนัดที่หกติดต่อกันของพวกเขา กำลังขยายสถิตินั้นที่พวกเขาตั้งไว้ในฤดูกาลที่ผ่านมา และกำลังต้องการรายการที่ห้าติดต่อกัน (มีเพียงเรอัลมาดริดและอัตเลติกเดบิลบาโอเท่านั้นที่ผ่านมาก่อนหน้านี้มีสถิติชนะรายการนี้สี่ครั้งติดต่อกัน)
นัด.
สรุปผลการแข่งขัน.
<onlyinclude></onlyinclude>
โอโมเซอบูวา

โอโมเซอบูวา (Omo sebua) เป็นบ้านพื้นเมืองอินโดนีเซีย (รูมะฮ์กาดัง) ของชาวนียัซ บนเกาะนียัซ บ้านแบบนี้สร้างตรงกลางของหมู่บ้านขึ้นเพื่อให้หัวหน้าหมู่บ้านอยู่เท่านั้น โอโมเซอบูวาสร้างอยู่บนฐานเสาสูงขนาดมหึมาทำมาจากไม้เนื้อแข็ง เช่น สนทะเล และ ตะเคียน ส่วนหลังคามีลักษณะสูงเป็นหอคอย การสร้างบ้านให้อยู่สูงบนเสาค้ำยันที่แข็งแรงเพราะด้วยในอดีตชาวนียัสมักก่อสงครามหรือถูกรุกรานจากหมู่บ้านอื่น ๆ ด้วยกันเอง เสาที่แข็งแรงแบบนี้จึงปลอดภัยจากการทำลาย นอกจากนี้ทางขึ้นบ้านจะเป็นบันไดทางเดียวแคบ ๆ ซึ่งในยามฉุกเฉินสามารถดัดแปลงเป็นประตูกลได้ นอกจากจะป้องกันข้าศึกแล้ว เสาที่แข็งแรงนี้ยังพิสูจน์แล้วว่าสามารถทนแผ่นดินไหวได้ด้วย
มงซอโร

มงซอโร ([mɔ̃sɔʁo]) เป็นเมืองในลุ่มแม่น้ำลัวร์ในภาคตะวันตกของประเทศฝรั่งเศส ห่างจากปารีสไปทางตะวันตกเฉียงใต้ประมาณ 300 กิโลเมตร และห่างจากจากชายฝั่งมหาสมุทรแอตแลนติกไปทางทิศตะวันออกประมาณ 150 กิโลเมตร
ในปี ค.ศ. 2000 ยูเนสโกขึ้นทะเบียนลุ่มแม่น้ำลัวร์ระหว่างซูว์ลี-ซูร์-ลัวร์กับชาลอนให้เป็นมรดกโลก
ภาพ.
ทิวทัศน์ของเมือง.
ภาพพาโนรามาของเมืองมงซอโร ถ่ายจากลุ่มแม่น้ำลัวร์
วังมงซอโร

วังมงซอโร  เป็นวังที่ตั้งอยู่บนฝั่งแม่น้ำลัวร์ในมงซอโร จังหวัดแมเนลัวร์ แคว้นเปอีเดอลาลัวร์ ประเทศฝรั่งเศส ห่างจากปารีสไปทางทิศตะวันตกเฉียงใต้ประมาณ 250 กิโลเมตร และห่างจากจากชายฝั่งมหาสมุทรแอตแลนติกไปทางทิศตะวันออกประมาณ 150 กิโลเมตร
ใน ค.ศ. 2015 ฟีลิป เมอาย นักสะสมงานศิลปะเชิงแนวคิด ลงสัญญาเช่าวังมงซอโรเป็นเวลา 25 ปีให้กับ ประธานจังหวัดแมเนลัวร์ โดยมีการเปิดตัวพิพิธภัณฑ์ที่มีชื่อว่า วังมงซอโร-พิพิธภัณฑ์ศิลปะร่วมสมัย
กระทรวงวัฒนธรรมฝรั่งเศสจัดให้พื้นที่วังมงซอโรเป็น "มอนูว์ม็องอิสตอริก" ใน ค.ศ. 1862, 1930 และ 1938 และในวันที่ 30 พฤศจิกายน ค.ศ. 2000 ยูเนสโกขึ้นทะเบียนลุ่มแม่น้ำลัวร์ระหว่างซูว์ลี-ซูร์-ลัวร์กับชาลอนให้เป็นมรดกโลก
ดี-ครันช์

ดี-ครันซ์ (อังกฤษ:D-crunch;ฮันกึล:디크런치) เป็นกลุ่มดนตรีชายจากประเทศเกาหลีใต้ สังกัดค่าย เปิดตัวครั้งแรกเมื่อวันที่ 6 สิงหาคม 2018 ภายใต้ชื่อ D-crunch ชื่อ D-Crunch มาจากคำว่า Diamond Crunch ปัจจุบันประกอบด้วยสมาชิกทั้งหมด 9 คน ได้แก่ โอ.วี, ฮยอนอุค, ฮยอนโฮ, ฮยอนโอ, ฮยอนอู, มินฮย็อก, ชานยอง, ดีแลน และ จองซึง
กระทรวงสิ่งแวดล้อมและพลังงาน (ประเทศสวีเดน)

กระทรวงสิ่งแวดล้อมและพลังงาน  เป็นหน่วยงานรัฐบาลในประเทศสวีเดนที่รับผิดชอบนโยบายด้านสิ่งแวดล้อมของรัฐบาลเกี่ยวกับสารเคมี, สิ่งแวดล้อมทางธรรมชาติ และความหลากหลายทางชีวภาพ
สำนักงานของกระทรวงตั้งอยู่ที่อาคาร ในสต็อกโฮล์ม
ประวัติ.
กระทรวงได้รับการก่อตั้งขึ้นในปี ค.ศ. 1987 ในฐานะ"กระทรวงสิ่งแวดล้อมและพลังงาน"  ซึ่งปัญหาสิ่งแวดล้อมก่อนหน้านี้ได้รับการจัดการโดยกระทรวงเกษตร  และปัญหาด้านพลังงานได้รับการจัดการโดยกระทรวงอุตสาหกรรม ส่วนในปี ค.ศ. 1990 ได้มีการใช้ชื่อแบบย่อของ"กระทรวงสิ่งแวดล้อม" และปัญหาด้านพลังงานได้ถ่ายโอนกลับไปยังกระทรวงอุตสาหกรรมแม้ว่าการดูแลของพลังงานนิวเคลียร์ยังคงอยู่ ครั้นในปี ค.ศ. 1991 กระทรวงได้เปลี่ยนชื่อเป็น"กระทรวงสิ่งแวดล้อมและทรัพยากรธรรมชาติ"
ช่องเขา

ช่องเขา เป็นพื้นที่ทางภูมิศาสตร์แถบเทือกเขา มักใช้เรียกจุดที่สามารถใช้เดินทางข้ามเทือกเขาได้สะดวกที่สุด ซึ่งก็คือจุดที่ต่ำที่สุดในแนวสันเขา มักจะเป็นพื้นที่สำคัญในการเดินทางระหว่างพรมแดน เป็นเส้นทางการค้า หรือจุดยุทธศาสตร์ในสงคราม
ภาพรวม.
ช่องเขาเป็นหุบเขาลึก สันเขา แอ่งของเทือกเขา หรือร่องเขา ภูมิประเทศของช่องเขานั้นคล้ายคลึงกับแนวคิดทางคณิตศาสตร์ของพื้นผิวอานม้า โดยมีจุดอานที่เป็นจุดที่มีความสูงที่ต่ำที่สุดระหว่างหุบเขาและจุดต่ำสุดตามแนวสันเขา บนแผนที่ภูมิประเทศช่องเขาสามารถระบุได้ด้วยเส้นชั้นความสูงที่มีรูปทรงแบบนาฬิกาทราย ซึ่งระบุจุดต่ำระหว่างจุดที่สูงกว่าสองจุด
มักพบช่องเขาเหนือแหล่งที่มาของแม่น้ำ ถือเป็นช่องระบายน้ำ ช่องเขาอาจสั้นมาก ประกอบด้วยทางลาดชันจนถึงด้านบนของช่องเขา หรือหุบเขาที่ยาวหลายกิโลเมตร ซึ่งจุดสูงสุดจะระบุได้โดยการสำรวจเท่านั้น
ถนนและทางรถไฟถูกสร้างผ่านช่องเขามาอย่างยาวนาน ช่องเขาที่สูงและขรุขระบางแห่งอาจมีการใช้อุโมงค์เจาะใต้ไหล่เขาใกล้เคียง เช่นอุโมงค์ไอเซนฮาวร์ที่เลี่ยงผ่านช่องเขาเลิฟแลนด์ในเทือกเขาร็อกกี ที่สร้างเพื่อให้การจราจรผ่านได้เร็วขึ้นตลอดทั้งปี
ด้านบนของช่องเขามักเป็นพื้นที่ราบเพียงแห่งเดียวในพื้นที่ และอาจเป็นจุดชมวิวบนที่สูง ทำให้ในบางกรณีเป็นสถานที่ซึ่งเหมาะสำหรับการสร้างอาคาร หากพรมแดนของประเทศตามแนวสันเขา โดยปกติแล้วช่องเขาจะอยู่ที่ชายแดน และอาจมีด่านตรวจชายแดนหรือด่านศุลกากร และอาจเป็นที่ทำการทางทหาร ตัวอย่างเช่น อาร์เจนตินาและชิลีมีพรมแดนระหว่างประเทศร่วมกันที่ยาวเป็นอันดับสามของโลก โดยมีความยาว 5,300 กิโลเมตร (3,300 ไมล์) ซึ่งทอดยาวจากเหนือ-ใต้ไปตามเทือกเขาแอนดีส และมีช่องเขา 42 ช่อง
บนถนนที่อยู่เหนือช่องเขา เป็นเรื่องปกติที่จะมีป้ายริมถนนเล็ก ๆ ที่ให้ชื่อของช่องเขาและระดับความสูงเหนือระดับน้ำทะเลปานกลาง
นอกเหนือจากการเดินทางระหว่างหุบเขาที่ค่อนข้างง่ายแล้ว ช่องเขายังให้เส้นทางระหว่างยอดเขาสองลูกโดยมีความลาดชันต่ำที่สุด ด้วยเหตุนี้จึงเป็นเรื่องปกติที่จะพบทางสัญจรที่ช่องเขา ซึ่งมักจะเป็นเส้นทางที่สะดวกแม้ว่าจะเป็นการเดินทางระหว่างยอดเขากับพื้นหุบเขาก็ตาม โดยปกติแล้วช่องเขาเป็นสถานที่สำหรับเส้นทางการค้า การสื่อสาร การแลกเปลี่ยนวัฒนธรรม การเดินทางทางทหาร ฯลฯ ตัวอย่างเช่น ช่องเขาเบรินเนอร์ ในเทือกเขาแอลป์
ภูเขาบางแห่งที่อยู่เหนือแนวต้นไม้มีปัญหากองหิมะทับถมในฤดูหนาว ซึ่งอาจบรรเทาลงได้ด้วยการสร้างถนนให้สูงจากพื้นดินเพียงไม่กี่เมตร ซึ่งจะทำให้หิมะสามารถถูกพัดออกไปจากถนน
ยูโตะ นางาโตโมะ

ยูโตะ นางาโตโมะ  เป็นนักฟุตบอลอาชีพชาวญี่ปุ่น
เล่นในตำแหน่งแบ็กซ้าย ให้กับสโมสรเอฟซี โตเกียว ในเจลีก 1 ซึ่งเป็นลีกสูงสุดของประเทศญี่ปุ่น และฟุตบอลทีมชาติญี่ปุ่นชุดปัจจุบัน
การเล่นให้ทีมชาติ.
นางาโตโมะติดทีมชาติญี่ปุ่นชุดใหญ่และลงเล่นนัดแรกเมื่อวันที่ 24 พฤษภาคม ปี 2008 ในการแข่งขันนัดกระชับมิตรกับทีมชาติไอวอรีโคสต์ โดยสามารถทำประตูแรกในนามทีมชาติได้ในนัดกระชับมิตรที่พบกับทีมชาติซีเรีย ในวันที่ 13 พฤศจิกายน ปี 2008 
นางาโตโมะเคยเป็นหนึ่งในผู้เล่นทีมชาติญี่ปุ่น U-21 ชุดที่ลงแข่งขันในโอลิมปิกฤดูร้อน 2008 และได้ไปร่วมเล่นฟุตบอลโลก 3 สมัยติดต่อกันในปี 2010, 2014, 2018 และได้ไปร่วมเล่นเอเชียนคัพอีก 3 สมัยติดต่อกันในปี 2011, 2015, 2019 และยังได้ไปร่วมเล่นคอนเฟเดอเรชันส์คัพ 1 สมัยในปี 2013 
นอกจากนี้นางาโตโมะ ยังเป็นผู้เล่น 1 ใน 7 คนที่สามารถลงเล่นให้กับทีมชาติญี่ปุ่นเกิน 100 นัด อีกด้วย
คุรุครันถสาหิพ

คุรุครันถสาหิพ (ปัญจาบ: ਗੁਰੂ ਗ੍ਰੰਥ ਸਾਹਿਬ; อ่านว่า "ศรีกุรุ กรันตะสาหิบะ") หรือบางครั้งในภาษาไทยสะกดว่า "คุรุครันถ์ซาฮิบ" คือคัมภีร์ที่คุรุซิกข์ทั้ง 10 องค์แต่งขึ้นเพื่อเป็นหลักในการปฏิบัติตนและใช้ชีวิตของชาวซิกข์ ชาวซิกข์ถือให้พระคัมภีร์นี้เป็นศาสดาหนึ่งเดียวตลอดกาล เป็นศาสดาองค์ที่ 11 ต่อจากคุรุศาสดาที่เป็นบุรุษทั้ง 10 พระองค์ คุรุครันถสาหิพเริ่มต้นเขียนขึ้นครั้งแรกโดยคุรุอรชุน คุรุองค์ที่ 5 โดยรวบรวมคำสอนและบทสวดจากคุรุองค์ก่อน ๆ ในหนังสือชื่อ "อาทิครันถ์" (Adi Granth) ภายหลังคุรุโควินทสิงห์ คุรุองค์ที่ 10 ได้เพิ่มเติมบทสวด เนื้อหาเข้าไปจนเป็นฉบับที่นับถือกันมาจนปัจจุบัน เรียกว่า "คุรุครันถสาหิพ" หลังคุรุโควินทสิงห์ได้เสียชีวิตลงในปี 1708 บาบา ทีปสิงห์ (Baba Deep Singh) และ ภาอี มณี สิงห์ (Bhai Mani Singh) ได้ร่วมกันเตรียมคัดลอกสร้างคัมภีร์ฉบับนี้จำนวนมากเพื่อที่จะใช้เผยแผ่ต่อไป
เนื้อหาประกอบด้วย 1,430 "อัง" ("ang"; หน้า) และ 6,000 ศพัท ("śabad"; บรรทัด) ซึ่งแต่งเป็นทำนองและลักษณะกลอนแบบดนตรีดั้งเดิมของปัญจาบ ในคัมภีร์ทั้งหมดนั้นแบ่งออกเป็น 60 "ราคะ" ("rāga"; บท) ซึ่งจะแยกย่อยตามผู้แต่งและความยาวอีกทีหนึ่ง คุรุกรันถสาหิบเขียนโดยใช้อักษรคุรมุขี เป็นภาษาต่าง ๆ ทั้ง ลัห์นดา (ปัญจาบตะวันตก), พรชภาษา, ฆารีโบลี, ภาษาสันสกฤต, สินธี และ ภาษาเปอร์เซีย ซึ่งในภาษาต่าง ๆ นี้จะมีการอ่านที่แตกต่างไปตามสำเนียงอีก ชาวซิกข์จะนำหน้าชื่อคัมภีร์แบบนี้ด้วย "สันตะภาษา" (Sant Basha)
ในคัมภีร์ยังประกอบด้วยธรรมเนียม การปฏิบัติ และการสอนของเทพของอินเดีย (สันตะ; Sant) เช่น รวิทาส, รามานันทะ, กพีระ, นามเทพ และสันตะชาวมุสลิมสององค์ คือ ภคัตภีกัน (Bhagat Bhikan) และ เศกฟารีด
ชัยเสรีเม็ททอลแอนด์รับเบอร์

บริษัท ชัยเสรีเม็ททอลแอนด์รับเบอร์ จำกัด  หรือที่รู้จักในชื่อ ชัยเสรี เป็นบริษัทผลิตอาวุธของไทย ที่อธิบายตัวเองว่าเป็น "ผู้เชี่ยวชาญด้านระบบป้องกันดินแดน" ชัยเสรีออกแบบ, ผลิต และอัปเกรดยานเกราะ ในระบบย่อย และระบบตีนตะขาบ
นอกเหนือจากการเป็นผู้จัดหาให้กองทัพบกไทย บริษัทได้ทำการส่งออกไปยัง 37 ประเทศ ประกอบด้วยรัฐอาหรับหลายแห่ง, อาร์เจนตินา, บังกลาเทศ, ชิลี, เดนมาร์ก, มาเลเซีย, นอร์เวย์, ปากีสถาน, ฟิลิปปินส์, สวีเดน, รัสเซีย, สิงคโปร์ และยูเครน
ประวัติ.
บริษัทชัยเสรีเริ่มต้นจากการเป็นผู้เชี่ยวชาญด้านยางและชิ้นส่วนที่ทำจากยางกับโลหะ เช่น แกนรับแรงบิดที่เพลาท้าย และยางกันกระแทกสำหรับรถบรรทุกขนส่งสินค้าเชิงพาณิชย์ จากนั้นพวกเขาก็เปลี่ยนไปผลิตล้อรถเคลื่อนที่สำหรับยานเกราะตีนตะขาบของกองทัพบกไทย
จากนั้นบริษัทชัยเสรีก็ได้จัดตั้งโรงงานสร้างรถยนต์ขึ้นใหม่เพื่อซ่อมแซมและอัปเกรดทั้งยานพาหนะมีล้อและตีนตะขาบ จากยานพาหนะขนาดเล็ก เช่น เอ็ม151 ไปจนถึงยานโจมตีสะเทินน้ำสะเทินบก เช่น เอเอวีพี7เอ1
ธุรกิจของบริษัทชัยเสรีเวียนวนประมาณสามสายผลิตภัณฑ์: ยานเกราะป้องกัน "เฟิร์สวิน 4x4" (FW4x4) ระบบรันแฟลตของบริษัทชัยเสรีทำให้ยานพาหนะมีล้อซึ่งมียางที่ชำรุดสามารถวิ่งได้ 150 กิโลเมตรในขณะที่อยู่ในแนวราบ บริษัทชัยเสรีเป็นผู้เชี่ยวชาญในระบบตีนตะขาบ และมีส่วนช่วยในการออกแบบระบบตีนตะขาบจำนวนมากในปัจจุบัน ระบบตีนตะขาบซี108 ของบริษัทชัยเสรีอัปเกรดตีนตะขาบสำหรับยานพาหนะตีนตะขาบ
เอเลนี ปาเลียวโลยีนา

เอเลนี ปาเลียวโลยีนา (3 กุมภาพันธ์ ค.ศ. 1428 – 11 เมษายน ค.ศ. 1458) เป็นเจ้าหญิงไบแซนไทน์จากตระกูลปาเลียวโลกอส  ต่อมาเป็นสมเด็จพระราชินีแห่งไซปรัสจากการอภิเษกสมรสกับพระเจ้าฌ็องที่ 2 แห่งไซปรัส และเป็นพระราชชนนีของสมเด็จพระราชินีนาถชาร์ล็อตแห่งไซปรัส
พระราชินีเอเลนีลอบปลงพระชนม์จูอาว เจ้าชายแห่งแอนติออก พระชามาดาด้วยยาพิษ และมีพระราชเสาวนีย์ให้ตัดจมูกนักนางสนมลับของพระราชสวามี แม้การกระทำเบื้องต้นของพระองค์แลดูโหดร้าย แต่พระองค์ก็มีพระทัยเมตตา ด้วยทรงต้อนรับและช่วยเหลือชาวไบแซนไทน์ซึ่งลี้ภัยมายังไซปรัสหลังกรุงสแตนติโนเปิลแตกในปี ค.ศ. 1453
พระราชินีเอเลนีสวรรคตเมื่อวันที่ 11 เมษายน ค.ศ. 1458 ในป้อมเมืองนิโคเซีย ซึ่งพระองค์และพระราชสวามีลี้ภัยไปประทับ หลังเกิดกบฏของฌักพระราชบุตรนอกสมรสของพระเจ้าฌ็องที่ 2 ที่ประสูติแต่นักนางสนมลับมาเรียตตาแห่งปาทรา
วอลเลย์บอลหญิงเนชันส์ลีก 2019

วอลเลย์บอลหญิงเนชันส์ลีก 2019  จะเป็นการแข่งขันครั้งที่ 2 ของวอลเลย์บอลหญิงเนชันส์ลีก มีทีมเข้าแข่งขันทั้งหมด 16 ทีม ซึ่งรอบสุดท้ายจะจัดขึ้นที่ศูนย์กีฬาโอลิมปิกหนานจิง หนานจิง ประเทศจีน
ทีมที่เข้าร่วมแข่งขัน.
ในครั้งนี้มี 16 ทีมที่เข้าร่วมการแข่งขัน โดย 12 ทีมเป็นทีมหลัก และอีก 4 ทีมเป็นทีมท้าทาย (Challenger) จะสามารถตกชั้นได้ 
รูปแบบการแข่งขัน.
รอบแรก.
การแข่งขันรอบแรกประกอบไปด้วย 16 ทีม แข่งขันกัน 4 กลุ่ม กลุ่มละ 4 ทีม ซึ่งแข่งขันทั้งหมด 120 นัด โดยในแต่ละกลุ่มจะต้องทำการแข่งขันแบบพบกันหมด เมื่อจบการแข่งขันทีมเจ้าภาพและอันดับที่ 1-5 จะผ่านเข้ารอบสุดท้าย การตกชั้นจะพิจารณาเฉพาะทีมท้าทาย 4 ทีมเท่านั้น ทีมที่ได้อันดับสุดท้ายของทีมท้าทายจะต้องแข่งขันรอบเพลย์ออฟตกชั้นกับทีมชนะเลิศแชลเลนเจอร์คัพ ทีมที่ชนะจะได้สิทธิแข่งขันเนชันส์ลีกในปีถัดไปในฐานะทีมท้าทาย(หากเจ้าภาพสนามแข่งขันรอบสุดท้ายติด1-5อันดับแรก อันดับที่6 จะเข้าแทน)
รอบสุดท้าย.
การแข่งขันรอบสุดท้าย 6 ทีมที่ผ่านการคัดเลือกจะถูกแบ่งออกเป็น 2 กลุ่ม กลุ่มละ 3 ทีม โดยจะต้องทำการแข่งขันแบบพบกันหมด เมื่อจบการแข่งขัน 2 อันดับแรกของแต่ละกลุ่มจะผ่านเข้ารอบรองชนะเลิศ ในรอบรองชนะเลิศทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
แบร์ตาแห่งฮอลแลนด์

แบร์ตาแห่งฮอลแลนด์  หรือ แบร์ตาแห่งฟรีสลันด์  (ค.ศ. 1058 – 30 กรกฎาคม ค.ศ. 1093) เป็นสมเด็จพระราชินีแห่งชาวแฟรงก์จากการอภิเษกสมรสกับพระเจ้าฟีลิปที่ 1 แห่งฝรั่งเศส แบร์ตาแห่งฟรีสลันด์เป็นธิดาของโฟลริสที่ 1 เอิร์ลแห่งฟรีสลันด์ตะวันตกกับแกร์ทรูดแห่งซัคเซิน พระองค์เป็นพระราชมารดาของพระเจ้าหลุยส์ที่ 6 แห่งฝรั่งเศส ต่อมาปี ค.ศ. 1092 พระเจ้าฟีลิปที่ 1 พระสวามี ทรงประกาศหย่ากับแบร์ตา เพื่อเสกสมรสกับแบร์ตราดแห่งมงฟอร์ และโปรดฯให้คุมขังพระนางที่ปราสาทมงต์เตรยล์-ซูร์-แมร์ และสิ้นพระชนม์ลงเมื่อวันที่ 15 ตุลาคม ค.ศ. 1094
พระราชินีแห่งฝรั่งเศส.
โฟลริสที่ 1 บิดาของพระองค์ถูกลอบสังหารในปี ค.ศ. 1061 สองปีต่อมามารดาของพระองค์แต่งงานใหม่กับรอแบร์ บุตรชายคนรองของเบาด์วินที่ 5 เคานต์แห่งฟลานเดอส์ รอแบร์กลายเป็นผู้ปกครองของแบร์ตากับพี่น้องอีกหกคน และเป็นผู้สำเร็จราชการแผ่นดินในฟรีสลันด์ตะวันตกจึงทำให้ได้รับฉายาว่ารอแบร์ชาวฟรีสลันด์ ปี ค.ศ. 1071 เดิร์กที่ 5 พี่ชายของแบร์ตาโตเป็นผู้ใหญ่พอที่จะบริหารปกครองฟรีสลันด์ เขาได้รับตำแหน่งเป็นเคานต์แห่งฮอลแลนด์
ปี ค.ศ. 1070 เบาด์วินที่ 6 เคานต์แห่งฟลานเดอส์ พี่ชายของรอแบร์ถึงแก่กรรม ชาวฟลานเดอส์ไม่พอใจริชิลดาแห่งแอโนต์ ภรรยาม่ายของเบาด์วิน รอแบร์แห่งฟรีสลันด์เป็นผู้นำในการปฏิวัติ เขาปราบริชิลดากับอาร์นูล์ฟที่ 3 เคานต์แห่งฟลานเดอส์ บุตรชายของเธอและเข้ายึดลีลล์ ริชิลดาร้องขอความช่วยเหลือจากพระเจ้าฟีลิปที่ 1 แห่งฝรั่งเศสที่ยกทัพมาด้วยพระองค์เอง
วันที่ 22 กุมภาพันธ์ ค.ศ. 1071 รอแบร์ปราบพระเจ้าฟีลิปได้ที่บาวิงโฮฟใกล้กับมองต์แคสเซิล อารนูล์ฟถูกสังหารในสมรภูมิดังกล่าว รอแบร์ชาวฟรีสลันด์ขึ้นเป็นเคานต์แห่งฟลานเดอส์เพื่อกีดกันเบาด์วินที่ 2 แห่งแอโนต์ หลานชายที่เป็นบุตรชายคนรองของเบาด์วินที่ 6 กับริชิลดา
จากศึกสงครามดังกล่าว ความพ่ายแพ้ต่อข้าราชบริวารของตนทำให้กองทัพของพระเจ้าฟีลิปที่ 1 ขาดแคลนความน่าเชื่อถือ เพื่อรักษาเกียรติและความเกรียงไกรของราชวงศ์ พระองค์ได้ทำการเจรจาตกลง ยอมรับรอแบร์ชาวฟรีสลันด์เป็นเคานต์แห่งฟลานเดอส์ เหล่าที่ปรึกษาของพระเจ้าฟีลิปหนุ่มแนะนำให้พระองค์ผนึกสันติภาพด้วยการแต่งงาน แต่ธิดาของรอแบร์ต่างก็ยังเด็กเกินไป มีเพียงแบร์ตา ธิดาเลี้ยงที่มีอายุพอที่จะแต่งงานได้
พิธีอภิเษกสมรสของแบร์ตากับพระเจ้าฟีลิปที่ 1 ถูกจัดขึ้นในปี ค.ศ. 1072 แต่กว่าทั้งคู่จะมีพระโอรสธิดาคนแรกก็ในอีกหกปีต่อมา ทั้งคู่มีพระโอรสธิดาด้วยกันหกคน คือ
ถูกกักขังและถูกทอดทิ้ง.
หลังให้กำเนิดพระโอรสธิดาหลายคน ชีวิตแต่งงานก็เริ่มเกิดรอยร้าว กษัตริย์เริ่มเบื่อหน่ายพระมเหสีโดยไม่มีใครทราบเหตุผลที่แน่ชัด วิลเลียมแห่งมาล์มสบรี นักประวัติศาสตร์ชาวอังกฤษให้เหตุผลว่าเป็นเพราะแบร์ตานั้น "อ้วนเกินไป" ทั้งที่กษัตริย์เองก็อ้วนเกินกว่าม้าจะรับน้ำหนักตัวไหว ปี ค.ศ. 1090 พระเจ้าฟีลิปขังพระมเหสีไว้ในปราสาทมงต์เตรยล์ซึ่งเป็นหนึ่งในสินเดิมของพระนาง ต่อมาในปี ค.ศ. 1092 ทรงประกาศว่าจะหย่ากับพระนางเพื่อแต่งงานใหม่กับแบร์ตราดแห่งมงต์ฟอร์ หญิงมีพันธะที่เป็นภรรยาของฟูลค์ที่ 4 เคานต์แห่งอ็องฌู การตัดสินใจของพระองค์ทำให้บิดาเลี้ยงของแบร์ตาโกรธมาก แบร์ตาสิ้นพระชนม์หลังจากนั้นไม่นานในวันที่ 15 ตุลาคม ค.ศ. 1094 ทำให้พระเจ้าฟีลิปที่ 1 หมดพันธะ ขณะที่เคานเตสแห่งอ็องฌูยังคงมีพันธะเนื่องจากฟูลค์ สามีของเธอยังคงมีชีวิตอยู่
สเปซบราเธอร์ส สองสิงห์อวกาศ

สเปซบราเธอร์ส สองสิงห์อวกาศ เป็นหนังสือการ์ตูนญี่ปุ่นเรื่องยาว เขียนโดยโคยามะ ชูยะ ตีพิมพ์เป็นตอนๆ ลงในนิตยสารการ์ตูน "Weekly Morning" ของสำนักพิมพ์โคดันฉะ ตั้งแต่ธันวาคม ค.ศ. 2007 ได้รับการเสนอชื่อเข้าชิงรางวัล Manga Taisho สองครั้งในปี 2009 และ 2010 ฉบับดัดแปลงเป็นอนิเมะสร้างโดย A-1 Pictures ออกฉายในประเทศญี่ปุ่นตั้งแต่ 1 เมษายน 2012 จนถึง 22 มีนาคม 2014 และได้รับการดัดแปลงเป็นภาพยนตร์คนแสดงออกฉายเมื่อ 5 พฤษภาคม 2012
วอลเลย์บอลชายเนชันส์ลีก 2019

วอลเลย์บอลชายเนชันส์ลีก 2019  จะเป็นการแข่งขันครั้งที่ 2 ของวอลเลย์บอลชายเนชันส์ลีก มีทีมเข้าแข่งขันทั้งหมด 16 ทีม ซึ่งรอบสุดท้ายจะจัดขึ้นที่สหรัฐ
ทีมที่เข้าร่วมแข่งขัน.
ในครั้งนี้มี 16 ทีมที่เข้าร่วมการแข่งขัน โดย 12 ทีมเป็นทีมหลัก และอีก 4 ทีมเป็นทีมท้าทาย (Challenger) จะสามารถตกชั้นได้ ซึ่งทีมที่ได้อันดับสุดท้ายของทีมท้าทายจะเป็นที่ตกชั้น และทีมที่ชนะจากวอลเลย์บอลชายแชลเลนเจอร์คัพ 2019 จะได้แข่งวอลเลย์บอลชายเนชันส์ลีกในปีถัดไป
รูปแบบการแข่งขัน.
รอบแรก.
การแข่งขันรอบแรกประกอบไปด้วย 16 ทีม แข่งขันกัน 4 กลุ่ม กลุ่มละ 4 ทีม ซึ่งแข่งขันทั้งหมด 120 นัด โดยในแต่ละกลุ่มจะต้องทำการแข่งขันแบบพบกันหมด เมื่อจบการแข่งขันทีมเจ้าภาพและอันดับที่ 1-5 จะผ่านเข้ารอบสุดท้าย การตกชั้นจะพิจารณาเฉพาะทีมท้าทาย 4 ทีมเท่านั้น ทีมที่ได้อันดับสุดท้ายของทีมท้าทายจะต้องแข่งขันรอบเพลย์ออฟตกชั้นกับทีมชนะเลิศแชลเลนเจอร์คัพ ทีมที่ชนะจะได้สิทธิแข่งขันเนชันส์ลีกในปีถัดไปในฐานะทีมท้าทาย
รอบสุดท้าย.
การแข่งขันรอบสุดท้าย 6 ทีมที่ผ่านการคัดเลือกจะถูกแบ่งออกเป็น 2 กลุ่ม กลุ่มละ 3 ทีม โดยจะต้องทำการแข่งขันแบบพบกันหมด เมื่อจบการแข่งขัน 2 อันดับแรกของแต่ละกลุ่มจะผ่านเข้ารอบรองชนะเลิศ ในรอบรองชนะเลิศทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ช้าง เอฟเอคัพ 2562

การแข่งขัน ไทยเอฟเอคัพ 2562 (หรือ ช้าง เอฟเอคัพ 2562 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 24 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2562 โดยในรอบชิงชนะเลิศของฤดูกาลนี้จะเป็นฤดูกาลแรกที่ใช้วีเออาร์
สโมสร.
รายชื่อสโมสรที่เข้าร่วมการแข่งขัน ทีมสำรองไม่สามารถลงแข่งขันได้
รอบคัดเลือก.
การจับสลากแบ่งสายมีขึ้นในวันที่ 14 มีนาคม 2562 ที่อาคารเฉลิมพระเกียรติ การกีฬาแห่งประเทศไทย โดยมีทั้งหมด 84 สโมสรที่เข้าร่วมการแข่งขันในรอบคัดเลือก โดยแบ่งเป็นการแข่งขันทั้งหมด 36 คู่ และอีก 12 สโมสรจะได้สิทธิ์ผ่านเข้าสู่รอบ 64 ทีมสุดท้ายโดยอัตโนมัติ โดยสโมสรที่ได้สิทธิ์ผ่านเข้ารอบ 64 ทีมสุดท้ายโดยอัตโนมัติได้แก่
<templatestyles src="Col-begin/styles.css"/>
โดยการแข่งขันในรอบคัดเลือกมีขึ้นในวันที่ 27 มีนาคม 2562 ในรอบคัดเลือกนี้ เจแอล เชียงใหม่ ยูไนเต็ดได้สร้างสถิติผลต่างประตูสูงสุดใหม่ในการแข่งขันไทยเอฟเอคัพ โดยสามารถเอาชนะสโมสรสิงห์อุบลจากไทยแลนด์ อเมเจอร์ลีกด้วยผลการแข่งขัน 18–0 ซึ่งในการแข่งขันนัดนี้ เอรีเวลตู เอมีลีอานู ดา ซิลวาทำ 5 ประตูและอีเซียล โซซา ซัวรีชทำได้ 4 ประตู สถิติเดิมเป็นของลำปางในการแข่งขันเมื่อปีที่แล้วซึ่งชนะเทศบาลตำบลแสลงจากไทยแลนด์ อเมเจอร์ลีกเช่นกัน ด้วยผล 12–0 และนอกจากคู่ระหว่างเจแอล เชียงใหม่ ยูไนเต็ดกับสิงห์อุบลแล้ว ยังมีอีกสองคู่ที่ทำประตูรวมกันเกิน 10 ประตู ได้แก่บีจี ปทุม ยูไนเต็ดซึ่งชนะสโมสรสุวรรณภูมิ ยูไนเต็ดจากไทยแลนด์ อเมเจอร์ลีกด้วยผล 12–0 และศรีสะเกษซึ่งชนะปัตตานีจากไทยลีก 4 ด้วยผล 9–2 โดยผู้ชนะทั้งสามคู่ดังกล่าวเป็นสโมสรจากไทยลีก 2 ทั้งหมด
รอบ 64 ทีมสุดท้าย.
สโมสรที่ผ่านเข้ารอบจากรอบคัดเลือก 36 สโมสร รวมกับสโมสรที่ชนะผ่านอีก 12 สโมสร และสโมสรในไทยลีกอีก 16 สโมสรรวมเป็น 64 สโมสรเข้าแข่งขันในรอบ 64 ทีมสุดท้าย โดยการจับสลากแบ่งสายมีขึ้นเมื่อวันที่ 19 เมษายน 2562 ที่ราชพฤกษ์คลับ การแข่งขันมีขึ้นในวันที่ 24 เมษายน 2562
รอบ 32 ทีมสุดท้าย.
สโมสรที่ผ่านเข้ารอบ 32 ทีมสุดท้ายประกอบไปด้วย 12 สโมสรในไทยลีก, 12 สโมสรในไทยลีก 2, 2 สโมสรในไทยลีก 3, 5 สโมสรในไทยลีก 4 และ 1 สโมสรในไทยแลนด์อเมเจอร์ลีก รวมเป็น 32 สโมสรเข้าแข่งขันในรอบ 32 ทีมสุดท้าย โดยการจับสลากแบ่งสายมีขึ้นเมื่อวันที่ 30 พฤษภาคม 2562 ที่ห้องประชุมชั้น 24 อาคารการกีฬาแห่งประเทศไทย การแข่งขันมีขึ้นในวันที่ 19 มิถุนายน 2562
รอบ 16 ทีมสุดท้าย.
สโมสรที่ผ่านเข้ารอบ 16 ทีมสุดท้ายประกอบไปด้วย 9 สโมสรในไทยลีก, 4 สโมสรในไทยลีก 2, 1 สโมสรในไทยลีก 3 และ 2 สโมสรในไทยลีก 4 รวมเป็น 16 สโมสรเข้าแข่งขันในรอบ 16 ทีมสุดท้าย โดยการจับสลากแบ่งสายมีขึ้นเมื่อวันที่ 21 มิถุนายน 2562 ที่ห้องประชุมชั้น 24 อาคารการกีฬาแห่งประเทศไทย การแข่งขันมีขึ้นในวันที่ 17 กรกฎาคม 2562
รอบก่อนรองชนะเลิศ.
ใน 8 ทีมที่ผ่านเข้ามาจากรอบ 16 ทีมสุดท้ายมีเพียงไทยฮอนด้าเท่านั้นที่มาจากไทยลีก 2 ในขณะที่อีก 7 ทีมที่เหลือมาจากไทยลีก การจับสลากประกบคู่จัดขึ้นในวันที่ 19 กรกฎาคม 2562 ส่วนการแข่งขันจัดในวันที่ 7 สิงหาคม 2562
รอบรองชนะเลิศ.
การจับสลากประกบคู่จัดขึ้นในวันที่ 20 สิงหาคม 2562 ส่วนการแข่งขันจัดในวันที่ 18 กันยายน 2562
เอ็ด-มาร์ท

เอ็ด-มาร์ท (อังกฤษ: Edd Mart) เป็นศิลปินดูโอ้พี่-น้องสัญชาติไทย เปิดตัวอย่างเป็นทางการครั้งในในปีพ.ศ. 2541 ภายใต้สังกัดอาร์เอส โปรโมชั่น ออกอัลบั้มจำนวนสองชุด โดยมีเพลงที่เป็นที่รู้จัก ได้แก่เพลง เทวดา, ที่สุดของหัวใจ และเพลง กว่าจะถึงบางรัก เป็นต้น
ประวัติ.
เอ็ด ดำรงค์เดช เจริญบุตร และ มาร์ท ปกรณ์ ปานเจริญ สองพี่น้องทั้งเอ็ดและมาร์ท เคยฝากผลงานเบื้องหลังโดยการร้องคอรัสและร้องเพลงประกอบละครมาก่อน มาร์ท ร้องเพลงดั่งดวงหฤทัย จากละครดั่งดวงหฤทัย ช่องเจ็ด เอ็ด ร้องเพลงขอใจ จากละครเพชรในเรือน ช่องสาม ซึ่งผลิตโดย บริษัท อาร์เอส โปรโมชั่น ก่อนจะมีผลงานเพลงร่วมกันครั้งแรกในชื่อ "เอ็ด-มาร์ท (Edd Mart)" ในปีพ.ศ. 2541 โดยแนวเพลงของเอ็ด-มาร์ท ก็จะเป็นสไตล์ป๊อบ, ร็อก ซึ่งเปิดตัวด้วยเพลง "เทวดา" ต่อด้วยเพลง "ที่สุดของหัวใจ" และเพลง "ไม่มีทาง" ซึ่งถือว่าประสบความสำเร็จในระดับหนึ่ง
ต่อมาได้ออกอัลบั้มชุดที่สอง ซึ่งเป็นชุดสุดท้าย ในปีพ.ศ. 2543 ชื่ออัลบั้มว่า "กว่าจะถึงบางรัก" โดยมีเพลงเปิดตัวคือเพลง "กว่าจะถึงบางรัก" โดยเนื้อเพลงจะพูดถึงความคิดถึงเดินทางไปตามเขตต่างๆ ในกรุงเทพหลายเขตกว่าจะไปถึงเขต "บางรัก" นั่นเอง ต่อด้วยเพลง "นางฟ้า" และเพลง "ไม่มีข้อแม้ (ฉันเสียใจ)"
อิซาเบลแห่งอารากอน สมเด็จพระราชินีแห่งฝรั่งเศส

อิซาเบลแห่งอารากอน (ค.ศ. 1248 – 28 มกราคม ค.ศ. 1271) เป็นอินฟันตาแห่งอารากอน และเป็นพระราชินีคู่สมรสแห่งฝรั่งเศส ตั้งแต่ ค.ศ. 1270 ถึง ค.ศ. 1271 จากการสมรสกับพระเจ้าฟิลิปที่ 3 แห่งฝรั่งเศส ทรงเป็นพระอัยกีทางฝั่งบิดาของอีซาแบลแห่งฝรั่งเศส พระราชินีคู่สมรสของพระเจ้าเอ็ดเวิร์ดที่ 2 แห่งอังกฤษที่สันนิษฐานว่าได้รับการตั้งชื่อตามพระองค์
พระราชประวัติ.
สายตระกูล.
อิซาเบลเป็นพระธิดาของพระเจ้าไชเมที่ 1 ผู้พิชิตแห่งอารากอน กับพระมเหสีคนที่สอง โยลานแห่งฮังการี พระธิดาของพระเจ้าอ็อนด์ราชที่ 2 แห่งฮังการีและโครเอเชีย บิอูลันต์แห่งอารากอน พระเชษฐภคินีคนโตของอิซาเบลอภิเษกสมรสกับพระเจ้าอัลฟอนโซที่ 10 แห่งกัสติยาและเป็นพระมารดาของพระเจ้าซันโชที่ 4 พระเจ้าเปโดรที่ 3 พระเชษฐาของพระองค์สืบทอดตำแหน่งเป็นกษัตริย์แห่งอารากอนต่อจากพระบิดาและเป็นพระบิดาของพระเจ้าอัลโฟนส์ที่ 3 ส่วนพระเจ้าไชเมที่ 2 พระเชษฐาคนที่สองของพระองค์กลายเป็นกษัตริย์แห่งมาจอร์กา
การสมรสและการสิ้นพระชนม์.
วันที่ 28 พฤษภาคม ค.ศ. 1262 อิซาเบลวัย 15 พรรษาสมรสกับพระเจ้าฟิลิปที่ 3 แห่งฝรั่งเศส (ขณะนั้นยังไม่เป็นกษัตริย์แห่งฝรั่งเศส) พระโอรสวัย 17 พรรษาของพระเจ้าหลุยส์ที่ 9 กับมาร์การิดาแห่งพรอว็องส์ในแกลร์มง พระองค์กลายเป็นพระราชินีหลังพระสวามีขึ้นครองบัลลังก์ในปี ค.ศ. 1270
ในช่วงปี ค.ศ. 1270–1271 ราชตระกูลฝรั่งเศสได้ประสบกับความสูญเสียครั้งใหญ่เมื่อพระเจ้าหลุยส์ที่ 9 สิ้นพระชนม์ในวันที่ 25 สิงหาคม ค.ศ. 1270 ระหว่างทำสงครามครูเสดครั้งที่ 8 ที่ประสบความล้มเหลวในตูนิส ฌ็อง ทริสต็อง พระโอรสคนที่สี่ (ซึ่งอาวุโสเป็นลำดับที่สองในบรรดาพระโอรสที่ยังมีชีวิตอยู่) วัย 20 พรรษาสิ้นพระชนม์ในตูนิสก่อนหน้าพระองค์สามสัปดาห์ คาดกันว่าทั้งคู่น่าจะสิ้นพระชนม์ด้วยโรคบิด อีซาแบล พระราชินีแห่งนาวาร์ พระธิดาคนโตสิ้นพระชนม์ในวันที่ 27 เมษายน ค.ศ. 1271 ขณะมีพระชนมายุไม่ถึง 30 พรรษา มาร์เกอรีต ดัชเชสแห่งบราบ็องต์ พระธิดาคนที่สามสิ้นพระชนม์หลังคลอดบุตรในวันที่ 21 สิงหาคม ค.ศ. 1271 ด้วยวัยเพียง 16 พรรษา อาลฟงส์แห่งปัวตีเย พระอนุชาของพระนางสิ้นพระชนม์ในวันที่ 21 สิงหาคม ค.ศ. 1271 โดยที่ฌานแห่งตูลูซ พระชายาของอาลฟงส์เสียชีวิตหลังสามีสี่วันในวันครบรอบหนึ่งปีของการสิ้นพระชนม์ของพระเจ้าหลุยส์
ผู้เคราะห์ร้ายอีกหนึ่งคนในช่วงเวลาแห่งโศกนาฏกรรมของราชตระกูลฝรั่งเศสคืออิซาเบลแห่งอารากอน พระสุณิสาของพระเจ้าหลุยส์ที่ 9 พระชายาของฟิลิป พระโอรสคนที่สอง อิซาเบลได้ให้กำเนิดพระโอรสธิดาสี่คนที่รอดชีวิตสองคน คือ ฟีลิปที่ต่อมากลายเป็นพระเจ้าฟีลิปที่ 4 แห่งฝรั่งเศส และชาร์ล เคานต์แห่งวาลัว พระบิดาของพระเจ้าฟีลิปที่ 6 แห่งฝรั่งเศส พระนางติดตามพระสวามีไปทำสงครามครูเสดครั้งที่ 8 ที่ตูนิส ระหว่างเดินทางกลับ ทั้งคู่แวะพักที่โกเซนซาในคาลาเบรีย วันที่ 11 มกราคม ค.ศ. 1271 อิซาเบลแห่งอารากอนในวัยยี่สิบกลาง ๆ ตกจากหลังม้าระหว่างออกเดินทางกลับฝรั่งเศส พระนางกำลังตั้งครรภ์พระโอรสธิดาคนที่ห้า ไม่กี่วันหลังประสบอุบัติเหตุพระนางได้ให้กำเนิดพระโอรสที่สิ้นพระชนม์ในครรภ์ ความบอบช้ำจากอาการบาดเจ็บและการให้กำเนิดพระโอรสทำให้พระนางสิ้นพระชนม์ในวันที่ 28 มกราคม หลังเป็นพระราชินีแห่งฝรั่งเศสได้เพียงห้าเดือน
พระเจ้าฟีลิปที่ 3 พระสวามีได้นำร่างของพระองค์และพระโอรสที่สิ้นพระชนม์ในครรภ์กลับไปฝังที่มหาวิหารแซ็ง-เดอนีในฝรั่งเศส หลุมฝังศพของพระนางถูกทำลายพร้อมกับหลุมฝังศพอื่น ๆ ในช่วงการปฏิวัติฝรั่งเศสในปี ค.ศ. 1793
สถานีรถไฟเซนต์แพนครัส

สถานีรถไฟเซนต์แพนครัส  เป็นสถานีรถไฟหลักแห่งหนึ่งในกรุงลอนดอน ตั้งอยู่บนถนนอูสตัน (Euston road) ระหว่างหอสมุดแห่งชาติอังกฤษ กับสถานีรถไฟคิงส์ครอส โดยใช้สถานีคิงส์ครอส-เซนต์แพนครัสเป็นสถานีรถไฟใต้ดินร่วมกันกับสถานีคิงส์ครอส. สถานีรถไฟเซนต์แพนครัสมีบทบาทเป็นสถานีปลายทางของรถไฟสายยูโรสตาร์ในประเทศอังกฤษ โดยให้บริการผ่านทางรถไฟความเร็วสูงข้ามช่องแคบสายไฮสปีด-1 และอุโมงค์ข้ามช่องแคบ ไปยังประเทศเบลเยียม ประเทศฝรั่งเศส และประเทศเนเธอร์แลนด์ นอกจากนี้ยังให้บริการรถไฟอีสมิดแลนด์ และสายเทมส์ลิงก์ ไปยังเมืองคอร์บี เชฟฟีลด์ และน็อตติงแฮม บนเส้นทางรถไฟหลักสายมิดแลนด์ และเส้นทางความเร็วสูงสายใต้ไปเค้นท์ ผ่านสถานีรถไฟนานาชาติเอ็บส์ฟลีต และสถานีรถไฟนานาชาติแอชฟอร์ด
การให้บริการ.
สถานีรถไฟเซนต์แพนครัสมี 15 ชานชาลา โดยแบ่งเป็น 4 กลุ่มกระจายอยู่ใน 2 ระดับชั้น ระดับชั้นบนแบ่งเป็น 3 กลุ่มชานชาลา โดยมีชานชาลารถไฟสายในประเทศสองกลุ่ม – ซึ่งให้บริการทางรถไฟหลักสายมิดแลนด์ (ชานชาลา 1-4) และ รถไฟความเร็วสูงสายใต้ หรือสายไฮสปีด-1 (ชานชาลา 11-13) – ขนาบข้างชานชาลารถไฟสายยูโรสตาร์ (ชานชาลา 5-10) ซึ่งให้บริการอยู่ตรงกลาง ส่วนชั้นล่างเป็นกลุ่มชานชาลา A กับ B ที่ให้บริการรถไฟสายเทมส์ลิงก์ ภายในสถานีมีร้านค้า และภัตตาคารให้บริการอยู่ในบริเวณคองคอร์สที่นั่งรอผู้โดยสาร 
รถไฟความเร็วสูงสายใต้.
รถขาออก (departures)
รถขาเข้า (arrivals)
คุรุซิกข์

คุรุซิกข์  เป็นศาสดาทางจิตวิญญาณของศาสนาซิกข์ผู้วางรากฐานศาสนาเป็นเวลาสองศตวรรษครึ่ง เริ่มต้นใน ค.ศ. 1469 โดย ค.ศ. 1469 เป็นปีเกิดของคุรุนานัก ผู้ก่อตั้งศาสนาซิกข์ ท่านมีผู้สืบทอดเป็นคุรุมนุษย์ 9 องค์ จนกระทั่งใน ค.ศ. 1708 ที่มีคุรุองค์ที่ 10 ส่งผ่าน"ความเป็นคุรุ"ไปยังคัมภีร์คุรุครันถสาหิพ ซึ่งปัจจุบันผู้นับถือศาสนาซิกข์ถือเป็นคุรุที่มีชีวิตอยู่ ความเป็นคุรุยังส่งผ่าน "Guru Panth" ซึ่งประกอบด้วยขาลสา แต่นั่นหมายความว่า ความเป็นคุรุเริ่มเข้าสู่จุดเสื่อมถอยหลังมหาราชา รณชีต สิงห์ขึ้นมามีอำนาจ
รากศัพท์และคำนิยาม.
"คุรุ" (IAST: "guru") เป็นศัพท์ภาษาสันสกฤตที่แปลว่า "ครู, ผู้ชี้นำ, ผู้เชี่ยวชาญ หรือบัณฑิต" ในความรู้หรือศาสตร์หนึ่ง Bhai Vir Singh ระบุไว้ในพจนานุกรมของคุรุครันถสาหิพ ซึ่งกล่าวถึงคุรุเป็นการประสมหน่วยคำสองคำ: "คุ ; (ਗੁ)" หมายถึง ความมืด และ "รู ; (ਰੂ)" หมายถึง แสงสว่าง ดังนั้น คุรุเป็นผู้นำแสงสว่างเข้ามาในความมืด หรืออีกนัยหนึ่งคือผู้ที่ให้ความสว่าง คำนิยามของ Bhai Vir Singh ระบุเพิ่มเติมเกี่ยวกับซิกขีเองและอธิบายว่าทำไมคุรุครันถสาหิพจึงถือเป็นคุรุที่ยังมีชีวิตอยู่ คำว่าซิกข์มาจากศัพท์ภาษาสันสกฤตว่า "ศิษย์" (ปัญจาบ: ਸਿੱਖ) ซึ่งหมายถึงลูกศิษย์หรือนักเรียน ดังนั้น ชาวซิกข์จึงมีความสัมพันธ์แบบนักเรียน–ครูกับคุรุ เนื่องจากหลักคำสอนในคุรุครันถสาหิพนำหน้าที่เป็นแนวทางชี้นำแก่ชาวซิกข์
ตามความเชื่อของศาสนาซิกข์ คุรุทุกคนมีแสงหรือวิญญาณเหมือนกัน และร่างกายของพวกเขาเป็นสิ่งบรรจุแก่นสารเดียวกัน เมื่อคุรุคนหนึ่งเสียชีวิต ผู้สืบทอดจะสืบทอดแสงนั้น และนั่นคือเหตุผลที่คุรุจึงถูกเรียกเป็น "mahalla" (บ้าน)
รายชื่อ.
คุรุศาสดาประกอบด้วยคุรุมนุษย์ 10 ท่านและคุรุองค์ที่เป็น "อกาล" หรือเป็นนิรันดร์คือคุรุครันถสาหิพ หรือคือคัมภีร์ของศาสนาซิกข์ซึ่งแต่งตั้งโดยคุรุมนุษย์ท่านสุดท้ายคือคุรุโควินทสิงห์
หมายเหตุ.
<templatestyles src="Reflist/styles.css" />
นกกระจอกตาล

นกกระจอกตาล (plain-backed sparrow, Pegu sparrow, olive-backed sparrow) เป็นนกกระจอกที่พบในเอเชียตะวันออกเฉียงใต้ กระจายพันธุ์ตั้งแต่ประเทศพม่าจนถึงภาคกลางของประเทศเวียดนามและทิศใต้จรดพื้นที่บางส่วนทางตะวันตกของมาเลเซียตะวันตก
ลักษณะ.
นกเพศผู้หลังน้ำตาลแดงไม่มีลาย หลังตาถึงข้างหัวน้ำตาลแดง กระหม่อมและหลังตอนบนเทา คอดำ แก้มและลำตัวด้านล่างเหลืองอ่อน นกเพศเมียมีลักษณะปากสีเนื้อ หัวและลำตัวน้ำตาลแกมเทา มีคิ้วสีจางกว่า ปีกและหลังน้ำตาลแกมเหลืองอ่อน คล้ายนกกระจอกใหญ่ตัวเมีย แต่หลังไม่มีลาย ลำตัวด้านล่างเหลืองอ่อนแกมน้ำตาล
จอห์นนี แรพิด

จอห์นนี แรพิด  หรือชื่อเกิด ไฮแลน แอนโทนี เทย์เลอร์  เป็นนักแสดงภาพยนตร์ลามกเกย์และนายแบบลามกชาวอเมริกันโดยจอห์นนีก็ถือเป็นนักแสดงภาพยนตร์ลามกเกย์ที่มีค่าตัวสูงสุดและผ่านการแสดงภาพยนตร์ลามกเกย์มาแล้วกว่า 200 เรื่อง ซึ่งปัจจุบันจอห์นนีเป็นนักแสดงภาพยนตร์ลามกเกย์ในสังกัดค่ายเมนดอตคอม
ประวัติ.
จอห์นนีเกิดเมื่อวันที่ 24 สิงหาคม ค.ศ.1992 ที่เมืองคอนเยอร์ส, รัฐจอร์เจีย, ประเทศสหรัฐอเมริกา โดยเขาได้เข้าสู่วงการภาพยนตร์ลามกเกย์เมื่ออายุ 18 ปีจากการที่เขาได้ตกงานในช่วงฤดูร้อนปีค.ศ. 2010 จอห์นนีได้สมัครเป็นนักแสดงภาพยนตร์ลามกเกย์ผ่านทางอินเทอร์เน็ตซึ่งเป็นค่ายภาพยนตร์ลามกเกย์แห่งหนึ่งในสหรัฐอเมริกาหลังจากทางต้นสังกัดได้เห็นคลิปของเขาก็ได้เรียกตัวเขามาเป็นนักแสดงภาพยนตร์ลามกเกย์ ภาพยนตร์เรื่องแรกที่เขาได้แสดงอยู่ในสังกัดของค่ายบอยส์ เฟิร์ส ไทม์ และ บัคคากี บอยส์ สตูดิโอ ต่อมาในปลายปีค.ศ. 2011 เขาก็ได้ออกจากค่าย ซึ่งจอห์นนีได้มีโอกาสแสดงภาพยนตร์ลามกเกย์กับค่ายนี้เพียง 9 เรื่องเท่านั้น หลังจากในปีค.ศ. 2012 เขาได้ไปเป็นนักแสดงภาพยนตร์ลามกเกย์ที่ค่ายเมนดอตคอมโดยเขาก็ได้กลายเป็นนักภาพยนตร์ลามกเกย์ที่มีชื่อเสียงทันทีหลังจากนั้น จอห์นนีได้มีโอกาสปรากฏตัวภาพยนตร์สารคดีเรื่อง I'm a Porn Star ของ ชาร์ลี เดวิด ซึ่งร่วมกับ Brent Everett, Colby Jansen และ Rocco Reed และได้มีโอกาสไปเป็นนายแบบให้กับแบรนด์แอนดริว คริสเตียนซึ่งเป็นแบรนด์กางเกงในสำหรับเกย์อีกด้วย ในปีค.ศ. 2015 เขาได้กลายเป็นจุดสนใจในโลกออนไลน์เป็นอย่างมากจากการที่ต้นสังกัดของเขาได้ชักชวนจัสติน บีเบอร์ ให้มาแสดงภาพยนตร์ลามกเกย์กับเขาด้วยค่าตัวถึง 2 ล้านดอลลาร์สหรัฐฯ โดยบีเบอร์ก็ไม่เคยตอบรับคำชักชวนนี้ และในปีค.ศ. 2017 ชื่อเขาก็ได้รับถูกค้นหามากที่สุดหมวดลามกเกย์ที่เว็บไซต์พอร์นฮับ
ชีวิตส่วนตัว.
ในด้านชีวิตส่วนตัวจอห์นนีเคยระบุรสนิยมทางเพศว่าชอบแค่เพศตรงข้ามและเป็นแค่เกย์-ฟอร์-เพย์เท่านั้น แต่หลังจากเข้าสู่วงการเขาก็ได้ระบุรสนิยมทางเพศของตัวเองใหม่ว่าเขาเป็นไบเซ็กชวล ซึ่งจอห์นนีก็ได้มีลูกสาวด้วยกันแล้วหนึ่งคน
ผลงานภาพยนตร์ลามก.
"เมนดอตคอม".
<templatestyles src="Col-begin/styles.css"/>
ประสิทธิ์ ผดุงโชค

ประสิทธิ์ ผดุงโชค (เกิดวันที่ 13 ตุลาคม พ.ศ. 2525) เป็นนักฟุตบอลชาวไทย เล่นในตำแหน่งผู้รักษาประตู ปัจจุบันลงเล่นให้กับศรีสะเกษ ยูไนเต็ด ในไทยลีก 2
ทีมชาติ.
ประสิทธิ์ เคยติดทีมชาติไทย ภายใต้การคุมทีมของ มิลอวัน ราเยวัตส์ ในการแข่งขันนัดกระชับมิตร เมื่อเดือนตุลาคม พ.ศ. 2560 แต่ไม่ได้ลงเล่นในนัดนั้น
อลิซ โรเบิตส์

ประวัติ.
โรเบิร์ตเกิดในเมืองบริสตอลในปี 1973 เป็นลูกสาวของ วิศวกรการบินและอาจารย์สอนภาษาอังกฤษและศิลปะ โรเบิตส์เรียนในระดับประถมศึกษาที่โรงเรียน Westbury C-of-E และโรงเรียน The Red Maids' โรเบิตส์จบการศึกษาจากวิทยาลัยแพทย์มหาวิทยาลัยเวลส์ (ปัจจุบันเป็นส่วนหนึ่งของมหาวิทยาลัยคาร์ดิฟฟ์) ในปี 1997
ฌ็อง-แกลร์ โตดีโบ

ฌ็อง-แกลร์ โตดีโบ (เกิด 30 ธันวาคม ค.ศ. 1999) เป็นนักฟุตบอลชาวฝรั่งเศส ปัจจุบันลงเล่นทั้งในตำแหน่งเซ็นเตอร์แบ็ก และกองกลางตัวรับ ให้กับโอเฌเซ นิส ในลีกเอิงฝรั่งเศส
มูฮัมมาดู บูฮารี

มูฮัมมาดู บูฮารี (17 ธันวาคม พ.ศ. 2485 – 13 กรกฎาคม พ.ศ. 2568) เป็นนักการเมืองชาวไนจีเรียซึ่งดำรงตำแหน่งประธานาธิบดีไนจีเรียมาตั้งแต่ปี พ.ศ. 2558 จนถึงปัจจุบัน เขาเคยมียศพลตรีในกองทัพบกไนจีเรียและเคยดำรงตำแหน่งประธานาธิบดีตั้งแต่ 31 ธันวาคม พ.ศ. 2526 จนถึง 27 สิงหาคม พ.ศ. 2528 หลังรัฐประหารในไนจีเรียเมื่อปี พ.ศ. 2526
บูฮารีเข้าร่วมกองทัพไนจีเรียในการรบในสงครามกลางเมืองไนจีเรีย ก่อนที่จะก้าวขึ้นสู่รัฐบาลทหารชุดต่อมา บูฮารีมีชื่อเสียงในด้านความนิ่งเฉยในช่วงที่เชฮู ชาการี ดำรงตำแหน่งประธานาธิบดี เนื่องจากเขาเป็นผู้นำกองทัพในสงครามชาด-ไนจีเรีย บูฮารีเป็นบุคคลสำคัญที่อยู่เบื้องหลังการรัฐประหารไนจีเรียในปี พ.ศ. 2526 ซึ่งนำไปสู่การโค่นล้มสาธารณรัฐไนจีเรียที่สอง แม้จะไม่ใช่แกนนำ แต่บูฮารีก็กลายเป็นหัวหน้าคณะทหารสูงสุดแห่งไนจีเรีย (พ.ศ. 2526-2528) ท่ามกลางวิกฤตเศรษฐกิจที่รุนแรงและการคอร์รัปชันที่แพร่หลาย บูฮารีใช้แนวทางการบริหารประเทศที่เข้มงวดและเคร่งครัด โดยอ้างถึงการบริหารจัดการเศรษฐกิจที่ผิดพลาดและการขาดวินัยภายใต้การบริหารของพลเรือน โดยเน้นหนักไปที่วินัย การต่อต้านการทุจริต และการฟื้นฟูเศรษฐกิจ ผ่านสิ่งที่ต่อมาเรียกว่า สงครามต่อต้านความไร้วินัย (WAI) ท้ายที่สุด รูปแบบการบริหารประเทศที่เข้มงวดของบูฮารีและมาตรการทางเศรษฐกิจที่ตึงเครียด นำไปสู่ความไม่พอใจที่เพิ่มมากขึ้นภายในกองทัพ ในวันที่ 27 สิงหาคม พ.ศ. 2528 เขาถูกโค่นล้มอำนาจด้วยการรัฐประหารในพระราชวัง นำโดยนายพล อิบราฮิม บาบังกิดา
นับเป็นครั้งแรกในประวัติศาสตร์ของไนจีเรียที่ประธานาธิบดีคนปัจจุบันแพ้การเลือกตั้งอีกสมัย เขาได้เมื่อวันที่ 29 พฤษภาคม 2015 ในเดือนกุมภาพันธ์ 2019 Buhari ได้รับการเลือกตั้งใหม่ในการเลือกตั้งทั่วไปของไนจีเรียปี 2019 โดยเอาชนะคู่แข่งที่ใกล้เคียงที่สุดอย่างอดีตรองประธานาธิบดี Atiku Abubakar ด้วยคะแนนเสียงมากกว่า 3 ล้านคะแนน ในเดือนธันวาคม 2014 เขาได้ปรากฏตัวในฐานะ ผู้สมัครชิงตำแหน่งประธานาธิบดีของ พรรค All Progressives Congress สำหรับ การเลือกตั้งทั่วไป 2015. บูฮารีชนะการเลือกตั้ง โดยเอาชนะประธานาธิบดีคนปัจจุบัน Goodluck Jonathan.
แฮนด์บอล

แฮนด์บอล  เป็นกีฬาประเภททีมอย่างหนึ่ง แบ่งผู้เล่นเป็น 2 ฝ่าย ฝ่ายละ 7 คน รวมทั้งผู้รักษาประตู ผู้เล่นแต่ละฝ่ายใช้วิธีขว้างหรือปาลูกบอลแทนการเตะ
รางวัลภาพยนตร์ไทย ชมรมวิจารณ์บันเทิง ครั้งที่ 27 ประจำปี พ.ศ. 2561

รางวัลภาพยนตร์ไทย ชมรมวิจารณ์บันเทิง ครั้งที่ 27 เป็นรางวัลที่มอบให้แก่บุคลากรในวงการภาพยนตร์ไทย จัดโดยชมรมวิจารณ์บันเทิง โดยพิจารณาจากภาพยนตร์ไทยที่เข้าฉายในปี พ.ศ. 2561 จำนวน 51 เรื่อง กำหนดจัดงประกาศผลในวันที่ 27 มีนาคม 2562 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
สำหรับผู้ได้รับรางวัลแสดงเป็น ตัวหนา
มหาวิทยาลัยบราซีเลีย

มหาวิทยาลัยบราซีเลีย (UnB) เป็นมหาวิทยาลัยของรัฐในบราซีเลีย ก่อตั้งใน 1960 และได้รับการยอมรับว่าเป็นหนึ่งในมหาวิทยาลัยชั้นนำของประเทศและอเมริกาใต้จากรายงานของ Times Higher Education (THE)
พระเจ้าฌักที่ 3 แห่งไซปรัส

พระเจ้าฌักที่ 3 แห่งไซปรัส (28 สิงหาคม ค.ศ. 1473 – 26 สิงหาคม ค.ศ. 1474) หรือ ฌักผู้สวรรคต  เป็นพระมหากษัตริย์แห่งราชอาณาจักรไซปรัส เป็นพระราชโอรสเพียงพระองค์เดียวในพระเจ้าฌักที่ 2 แห่งไซปรัส พระราชสมภพแต่กาเตรีนา กอร์นาโร พระองค์เสวยราชสมบัติตั้งแต่ยังเป็นพระเยาวกุมารต่อจากพระราชชนกซึ่งเสด็จสวรรคตไปก่อนหน้านี้ โดยมีพระราชชนนีเป็นผู้สำเร็จราชการแทนพระองค์ไปพลาง
พระองค์เสด็จสวรรคตหลังการประชวรเมื่อวันที่ 26 สิงหาคม ค.ศ. 1474 พระราชินีกาเตรีนาจึงเสวยราชสมบัติเป็นพระมหากษัตริย์สืบต่อมา มีข่าวลือว่าพระราชาพระองค์น้อยนี้น่าจะถูกพวกเวนิสหรือพรรคพวกของพระราชินีนาถชาร์ลอตลอบปลงพระชนม์ด้วยยาพิษ
จีระศักดิ์ ชมประสพ

พลเอก จีระศักดิ์ ชมประสพ (เกิด 8 พฤศจิกายน พ.ศ. 2496) เป็นนายทหารและนักการเมืองชาวไทย เคยดำรงตำแหน่งแม่ทัพภาคที่ 2 และมีบทบาทในกรณีพิพาทพรมแดนไทย–กัมพูชาเมื่อ พ.ศ. 2555 ต่อมา เขาได้รับแต่งตั้งเป็นสมาชิกสภานิติบัญญัติแห่งชาติ และวุฒิสภาไทย ชุดที่ 12
ประวัติ.
จีระศักดิ์เป็นนักเรียนเตรียมทหารรุ่น 12 เพื่อนร่วมรุ่นพลเอก ประยุทธ์ จันทร์โอชา
เดือนกันยายน พ.ศ. 2555 เขาเป็นผู้นำกำลังพลระดับผู้บังคับหน่วยทหารในพื้นที่ตะวันออกเฉียงเหนือ เข้าเยี่ยมชมโครงการโซลาร์ฟาร์ม เพื่อความรู้ความเข้าใจด้านการผลิตกระแสไฟฟ้าจากพลังงานแสงอาทิตย์ ซึ่งเป็นนโยบายภาครัฐที่ส่งเสริมการให้ความรู้ด้านพลังงานทดแทน
วันที่ 1 ตุลาคม พ.ศ. 2557 ที่ประชุมคณะรัฐมนตรีมีมติแต่งตั้งจีระศักดิ์ ชมประสพ ที่ปรึกษาพิเศษกองทัพบก มาดำรงตำแหน่งที่ปรึกษานายกรัฐมนตรี
เดือนกรกฎาคม พ.ศ. 2558 จีระศักดิ์ได้เป็นตัวแทนรัฐบาลในการเจรจากับฝ่ายรายงานการวิเคราะห์ผลกระทบสิ่งแวดล้อม (EIA) และระบบการวิเคราะห์ผลกระทบสิ่งแวดล้อมและสุขภาพ (EHIA) ถึงกรณีโรงไฟฟ้าถ่านหิน จังหวัดกระบี่
เดือนตุลาคม พ.ศ. 2559 เขาได้รับเลือกให้เป็นหนึ่งในรองผู้ว่าราชการกรุงเทพมหานคร
ในภายหลัง เขาได้รับแต่งตั้งเป็นอดีตราชองครักษ์พิเศษ
พ.ศ. 2561 เขาเป็นหนึ่งในคณะกรรมาธิการวิสามัญพิจารณาร่างพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร
เดือนมกราคม พ.ศ. 2562 มีการประชุมสภานิติบัญญัติแห่งชาติ ซึ่งจีระศักดิ์ในฐานะผู้ดำรงตำแหน่งประธานกรรมาธิการ ได้ชี้แจงถึงการยกระดับที่ดินให้กว้างขวางขึ้นโดยคณะกรรมการนโยบายที่ดินแห่งชาติ รวมทั้งกระทรวงทรัพยากรธรรมชาติและสิ่งแวดล้อมที่แก้ปัญหาเรื่องที่ดิน ตลอดจนกำหนดให้ปลัดกระทรวงดิจิทัลเพื่อเศรษฐกิจและสังคมเป็นกรรมการโดยตำแหน่ง เนื่องด้วยมีความเกี่ยวข้องในการจัดทำแนวเขตแบบดิจิทัล
เขายังได้รับแต่งตั้งเป็นที่ปรึกษานายกรัฐมนตรี โดย"โพสต์ทูเดย์"ระบุว่าเขาเป็นคนรู้ใจของพลเอก ประยุทธ์ จันทร์โอชา นายกรัฐมนตรี และใน พ.ศ. 2562 ได้รับแต่งตั้งเป็นสมาชิกวุฒิสภา
กรณีพิพาทพรมแดนไทย–กัมพูชา.
วันที่ 13 ธันวาคม พ.ศ. 2555 ได้มีการประชุมคณะกรรมการการชายแดนส่วนภูมิภาคไทย–กัมพูชา ที่โรงแรมสีมาธานี อำเภอเมืองนครราชสีมา จังหวัดนครราชสีมา ระหว่างจีระศักดิ์ แม่ทัพภาคที่ 2 ประธานการประชุม กับพลเอก เจีย มอน รองผู้บัญชาการทหารบก และผู้บัญชาการภูมิภาคทหารที่ 4 กัมพูชา เพื่อขจัดปัญหาความขัดแย้ง รวมถึงเพื่อให้เกิดความสัมพันธ์อันแน่นแฟ้นทุกภาคส่วน ซึ่งในเดือนเดียวกันนี้ จีระศักดิ์ยังได้เดินทางไปตรวจเยี่ยมทหารไทยที่ภูมะเขือ ใกล้ปราสาทพระวิหาร โดยกำชับให้ทหารไทยในพื้นที่รักษาความสัมพันธ์อันดีกับทหารกัมพูชา
กิจกรรมเพื่อสังคม.
เดือนตุลาคม พ.ศ. 2555 จีระศักดิ์ได้เป็นตัวแทนเข้าเยี่ยมกำลังพล และมอบเงินช่วยเหลือแก่ผู้ได้รับบาดเจ็บ จากการเหยียบกับระเบิดบริเวณฝั่งตะวันออกของปราสาทพระวิหาร รวมถึงเจ้าหน้าที่ทหารที่ได้รับบาดเจ็บจากความไม่สงบในชายแดนภาคใต้ของประเทศไทย
เดือนมิถุนายน พ.ศ. 2560 จีระศักดิ์ได้เดินทางเพื่อศึกษาดูงานในพื้นที่ภาคใต้ ซึ่งพบว่าป่าสงวนจำนวนมากถูกบุกรุก จึงหาทางแก้ปัญหา โดยมีเป้าหมายเพิ่มพื้นที่ป่า 40 เปอร์เซ็นต์ และในเดือนธันวาคม เขาได้เดินทางพบปะชาวบ้านเผ่าปกาเกอะญอ 7 หมู่บ้าน เพื่อแลกเปลี่ยนความคิดเห็นเกี่ยวกับการแก้ไขปัญหาคนอยู่กับป่า
พระยารัตนาธิเบศร์

พระยารัตนาธิเบศร์ บุคคลที่มีตัวตนจริงในประวัติศาสตร์ไทย เป็นขุนนางในปลายสมัย กรุงศรีอยุธยา ที่ได้เดินทางไปช่วยชาวบ้าน บ้านระจัน หล่อปืนใหญ่เพื่อสู้กับพม่า จากนั้นก่อนเสียกรุงศรีอยุธยาได้ไม่นานพระยารัตนาธิเบศร์ได้หนีไปพึ่งใบบุญ กรมหมื่นเทพพิพิธ หรือ พระองค์เจ้าแขก พระราชโอรสใน สมเด็จพระเจ้าอยู่หัวบรมโกศ เพื่อต่อสู้กับพม่าแต่ยังไม่ทันได้ต่อสู้ก็ถูกกองทัพพม่าตีแตกพ่ายที่ปากน้ำโยทะกาในการรบที่เรียกว่า การรบที่ปราจีนบุรี 
หลังจากพ่ายแพ้ในการรบ กรมหมื่นเทพพิพิธได้นำทัพขึ้นไปตั้งมั่นที่นครราชสีมาโดยมีพระยารัตนาธิเบศร์ติดตามไปด้วย แต่ระหว่างทาง พระยารัตนาธิเบศร์กลับล้มป่วยและถึงแก่กรรมที่โคกพระยา
อุมเบร์โต การ์ริโย

อุมเบร์โต การ์ซา การ์ริโย (Humberto Garza Carrillo; 20 ค.ศ. 1995(1995--)) เป็นนักมวยปล้ำอาชีพชาวเม็กซิโกที่เซ็นสัญญากับ WWE ก่อนหน้านี้ใช้ชื่อ อุลติโมนินยา (Último Ninja) ในตอนที่ปล้ำสมาคมที่เม็กซิโก
ชีวิตส่วนตัว.
เขาเป็นลูกพี่ลูกน้องคนที่สองของการ์ซาจูเนียร์หลานชายของHéctorการ์ซาหลานชายของอุมเบร์โตการ์ซาลูกชายของอุมเบร์โตการ์ซาจูเนียร์หลานชายของมาริโอเซกูรา จูเนียร์และลูกพี่ลูกน้องของ El Sultán
ผังครอบครัว Solano/Segura.
† = เสียชีวิต
<table style="border-spacing: 0px; margin: 0 auto; ">
</table>
ทางรถไฟสายบ้านไผ่–นครพนม

ทางรถไฟสายบ้านไผ่–นครพนม เป็นโครงการรถไฟทางคู่สายใหม่ของการรถไฟแห่งประเทศไทย และเป็นส่วนต่อขยายของทางรถไฟสายตะวันออกเฉียงเหนือ โดยจะแยกจากช่วงชุมทางถนนจิระ–หนองคาย ที่สถานีรถไฟชุมทางบ้านหนองแวงไร่ อำเภอบ้านไผ่ จังหวัดขอนแก่น และไปสิ้นสุดปลายทางที่สถานีรถไฟสะพานมิตรภาพ 3 จังหวัดนครพนม
ประวัติโครงการ.
โครงการก่อสร้างทางรถไฟ ทางคู่ บ้านไผ่ มุกดาหาร นครพนม ใกล้เป็นจริงขณะนี้อยู่ระหว่างรอ พรฎ.เวนคืนที่ดินประกาศบังคับใช้ คาดว่าภายในเดือนกันยายน 2564 จะสามารถ เริ่มสำรวจเพื่อเวนคืนที่ดินได้และเริ่มก่อสร้างในเดือน มีนาคม 2566 และใช้เวลาก่อสร้าง 4 ปี งบประมาณรวม 66,848.33 ล้านบาท
รายชื่อสถานีและจุดหยุดรถ.
มีจำนวนสถานีรถไฟเบื้องต้นทั้งหมด 14 สถานี 1 ชุมทางรถไฟ คือ ชุมทางรถไฟบ้านหนองแวงไร่ โดยทุกสถานีเป็นสถานีรถไฟประจำอำเภอหรือประจำจังหวัด
อีดริส เดบี

อีดริส เดบี อิตโน (18 มิถุนายน ค.ศ. 1952 – 20 เมษายน ค.ศ. 2021) เป็นนักการเมืองชาด ซึ่งดำรงตำแหน่งประธานาธิบดีชาดมาตั้งแต่ปี 1990 หลังจากที่เขายึดอำนาจได้ในรัฐประหารเมื่อเดือนธันวาคมในปีเดียวกัน และเคยชนะการเลือกตั้งมาถึง 5 ครั้งจนถึงปัจจุบัน
เจ้าชายเฟอร์ดินานด์ ดยุกแห่งกัสโตร

เจ้าชายเฟอร์ดินานด์ ดยุกแห่งกัสโตร  ประสูติเมื่อวันที่ 28 พฤาภาคม 2469 ณ ประเทศโปแลนด์ เป็นพระโอรสใน เจ้าชายรานีเอรี ดยุกแห่งกัสโตร และ เจ้าหญิงมาเรีย แคโรไลนา ดัชเชสแห่งกัสโตร พระบิดาและพระมารดาของพระองค์นั้น ทรงเป็นญาติห่างกัน พระชนม์ชีพของพระองค์และครอบครัว อาศัยใน ประเทศฝรั่งเศส เป็นหลัก อีกทั้ง พระองค์ยังทรงเป็นสมาชิกพระราชวงศ์ซิซิลีทั้งสองพระองค์แรกที่ทรงรับราชการทหารในตำแหน่งด้านการบริการและการปฐมพยาบาล 
พระองค์ทรงกลายเป็นดยุกแห่งกัสโตรเมื่อปี 2516 พระองค์ทรงถูกปลูกฝังมาให้ทำงานอย่างหนักจากพระบิดา ในขณะดำรงพระอิสริยยศดยุกแห่งกัสโตรนั้น พระองค์ทรงเสด็จเยือนประเทศในยุโรปเป็นประจำ เพื่อกระชับความสัมพันธ์ระหว่างประเทศ 
เสกสมรส.
เจ้าชายเฟอร์ดินานด์ ดยุกแห่งกัสโตร ทรงเสกสมรสกับ เจ้าหญิงแชนทัล ดัชเชสแห่งกัสโตร เมื่อวันที่ 23 กรกฎาคม 2492 พระชายารับพระราชทานพระอิสริยยศ ดัชเชสแห่งกัสโตร พระชายา เจ้าหญิงแห่งซิซิลีทั้งสอง มีพระบุตรดังนี้
พระองค์สิ้นพระชนม์ลงเมื่อวันที่ 20 มีนาคม 2551 สิริพระชันษา 81 ปี พระโอรสสืบทอดพระอิสริยยศต่อ
เจ้าหญิงแชนทัล ดัชเชสแห่งกัสโตร

เจ้าหญิงแชนทัล ดัชเชสแห่งกัสโตร  (มีพระนามเดิมว่า:แชนทัล เดอ เชลวอล-วิลเลตต์) ประสูติเมื่อวันที่ 10 มกราคม 2468 ณ ประเทศฝรั่งเศส เป็นธิดาของ โจเซฟ ปีแอร์ เดอ เชลวอล-วิลเลตต์ กับ มาเรีย เอด โคลเบิร์ต พระบิดาของพระองค์เป็นโอรสของเคานต์ท่านหนึ่งที่มีชื่อเสียงแห่งประเทศฝรั่งเศสที่เกิดกับภรรยาน้อย
เสกสมรส.
แชนทัล เดอ เชลวอล-วิลเลตต์ เข้าพิธีเสกสมรสกับ เจ้าชายเฟอร์ดินานด์ ดยุกแห่งกัสโตร เมื่อวันที่ 23 กรกฎาคม 2492 รับพระราชทานพระอิสริยยศ ดัชเชสแห่งกัสโตร พระชายา เจ้าหญิงแห่งซิซิลีทั้งสอง มีพระบุตรดังนี้
มัสยิดเจียงวัน

มัสยิดเจียงวัน  เป็นมัสยิดในอำเภอยังปู เซี่ยงไฮ้ ประเทศจีน มัสยิดนี้สร้างในปี ค.ศ.1928 เดินทางมามัสยิดนี้ได้โดยเดินไปทางตะวันออกเฉียงใต้ของสถานีถนนซันเมินของรถไฟใต้ดินเซี่ยงไฮ้
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>